Anna Jacoba Dorothea de Villiers was 'n taalkundige, skrywer en opvoedkundige. Sy is op 24 Desember 1900 op Saxenburg, naby Kuilsrivier (distrik Stellenbosch) gebore en is op 1 November 1979 te Stellenbosch oorlede. Sy was die oudste van ses dogters en twee seuns van George Jacob de Villiers en sy vrou Anna Johanna Jacoba Bester. Sy het nooit getrou nie. Anna Johanna Dorothea de Villiers is op 24 Desember 1900 op die ou wynplaas Saxenburg naby Kuilsrivier in die distrik Stellenbosch gebore. Haar ouers is George Jacob de Villiers en Anna Johanna Jacoba Bester. Sy is die oudste van ses kinders en sy het vier susters en ’n broer. Haar eerste skoolopleiding ontvang sy deur Nederlands as voertaal, eers van ’n goewernante en later van ’n man wat deur haar vader in diens geneem word om sy kinders te leer aangesien die naaste skool te ver is. Daarna is sy vier jaar lank op skool op Laerskool Kuilsrivier en vervolgens gaan sy skool aan die Hoër Meisieskool Bloemhof in Stellenbosch, waar sy in 1918 matrikuleer. Sy sit haar studie voort aan die Universiteit van Stellenbosch, waar sy die B.A.-graad in 1921 en ’n Hoër Sekondêre Onderwysdiploma in 1922 verwerf.


Paris, je t'aime (Frans, "Parys, ek het jou lief") is 'n internasionale episoderolprent wat hoofsaaklik in Frankryk geskiet en meestal met Franse dialoog vervaardig is. Dit is 'n twee ure-lange rolprent wat in verskillende arrondissements van Parys afspeel. Altesaam 21 regisseurs se insette is gebruik en die rolverdeling sluit akteurs en aktrises van verskeie nasionaliteite in, waaronder Amerikaans, Brits en Frans. Die regisseurs was Gurinder Chadha, Sylvain Chomet, Joel en Ethan Coen, Gérard Depardieu, Wes Craven, Alfonso Cuarón, Nobuhiro Suwa, Alexander Payne, Tom Tykwer, Walter Salles, en Gus van Sant. Aanvanklik was twintig kortrolprente wat die twintig arrondissements van Parys sou voorstel, beplan. Twee (die XVe arrondissement, deur Christoffer Boe geregisseer, en die XIe arrondissement, deur Raphaël Nadjari) is in die finale weergawe van die rolprent uitgesluit omdat hulle nie behoorlik in die res van die prent geïntegreer kon word nie. Elke arrondissement word deur 'n paar beelde van Parys opgevolg; hierdie oorgangsekwensies is deur Emmanuel Benbihy geskryf en deur Benbihy en Frédéric Auburtin geregisseer.


Leïla Bekhti (* 1984) is 'n Frans-Algeriese rolprent- en televisieaktrise. Sy het 'n teaterskool in die Paryse XVIIIe arrondissement bygewoon voordat sy 'n kursus van Stéphane Gildas by Tolbiac geloop het en toe 'n kursus van Bérengère Basty by die Art'aire-ateljee geloop het. Om haar lewens- en kursuskostes te dek, het sy klein werkies in die klere- en telebemarkingsbedrywe verrig. In 2005 het sy na die oudisies vir Sheitan gegaan, waar sy die rol van 'n beurette ontvang het en haar agent ontmoet het wat haar loopbaan op die been help bring het. Sheitan (2005, regisseur Kim Chapiron) Paris, je t'aime (2005) Tricheurs (2006), nuwe televisiereeks van Métropole Télévision met Pascal Légitimus. Harkis (2006), televisierolprent deur Alain Tasma vir France 2. Draaiboek deur Dalila Kerchouche. Pour l'amour de Dieu (2006), televisierolprent vir Arte oor Islamitiese fundamentalisme, met akteurs Smaïn en Rachid Hami. Mauvaise foi (2006), debuutrolprent van Roschdy Zem. Une vie meilleure (2011) Onderhoud in Écran Large Geargiveer 6 September 2006 op Wayback Machine Hierdie artikel is ’n saadjie.


Strategiese bestuur is 'n onderdeel van die bedryfsekonomie wat homself op die ontwikkeling, beplanning en bereiking van inhoudelike doelwitte en posisionering van organisasies toespits. Strategiese bestuur het gewoonlik 'n tydsbestek van tussen twee en vyf jaar. Die term strategies staan in die algemeen nie gelyk aan langtermyn nie, alhoewel strategiese planne dikwels oor 'n langer tydperk uitgevoer word. Vanweë die groot ooreenkomste met nou verwante ekonomiese vakgebiede soos produkbeleid en die groot betekenis wat die belangegroepe binne 'n organisasie aan die onderwerp heg, korrespondeer strategiese bestuur in baie opsigte met die term sakebestuur. Gewoonlik kan alle strategiese instrumente na 'n bepaalde skrywer en een van sy boeke teruggevoer word. Dikwels het ook maatskappye pionierswerk in dié vakgebied gedoen. Hierdie artikel is ’n saadjie. Voel vry om Wikipedia te help deur dit uit te brei.


White Lies is 'n Engelse musiekgroep wat in Ealing, Wes-Londen (VK) onder die naam Fear of Flying tot stand gekom het. Die groep word deur lede Harry McVeigh (op voorsang en kitaar), Charles Cave (op baskitaar en agtergrondsang), en Jack Lawrence-Brown (op tromme) opgemaak. Tydens lewendige optredes word die groep deur Tommy Bowen (op sintetiese klavier) aangevul. Die naam White Lies is in Oktober 2007 aangeneem terwyl die groep 'n genreverskuiwing ondergaan het. Nadat hulle hul eerste optrede met vyf maande uitgestel het om media-aandag op te bou, het hulle enkele dae ná hul debuut 'n platekontrak met Fiction Records onderteken. Die vrystelling van die enkelspelers "Unfinished Business" en "Death" het tot musiektoere en verskynings by feeste in die Verenigde Koninkryk en in Noord-Amerika gelei, insluitende 'n nuusmakende optrede by BBC Radio 1 se Radio 1's Big Weekend (Afrikaans: Groot Naweek) en 'n plek op die NME-toekenningsmusiektoer van 2009. Verdere enkelspelers "To Lose My Life" en "Farewell to the Fairground" het tot verdere media-aandag en die groep se eerste wêreldwye musiektoer gelei.


Deadache is 'n album van Lordi wat in 2008 vrygestel is. Dit het die vyfde plek op die Finse albumranglyste behaal. "SCG IV" – 00:42 "Girls Go Chopping" – 04:02 "Bite It Like a Bulldog" – 03:29 "Monsters Keep Me Company" – 05:28 "Man Skin Boots" – 03:42 "Dr. Sin Is In" – 03:47 "The Ghosts of the Heceta Head" – 03:38 "Evilyn" – 04:00 "The Rebirth of the Countess" – 01:59 "Raise Hell in Heaven" – 03:32 "Deadache" – 03:28 "The Devil Hides Behind Her Smile" – 04:12 "Missing Miss Charlene" – 05:10 "Bite It Like A Bulldog" "Deadache" Mr. Lordi (Tomi Putaansuu) Kita (Sampsa Astala) Amen (Jussi Sydänmaa) Ox (Samer el Nahhal) Awa (Leena Peisa)


Salatiga is 'n stad en lê in die provinsie Midde-Java in Indonesië. Die stad het 4 Buurte/Distrikte: Argomulyo Sidomukti Sidorejo Tingkir Nederlands-Indiese tyd Mr. A.L.A. van Unen (1929-1934) Mr. P.J. Reijling (1934-1937) H.E. Termeulen (1937-1940) W. Huson (1940-1942)


Pekalongan (Indonesies kalong = vlermuis) is 'n stad en lê in die provinsie Midde-Java in Indonesië. Die stad is veral bekend om sy batik-kleding fabrieke. Die stad het 4 buurte/distrikte (Indonesies:kecamatan): Pekalongan Utara (Noord) Pekalongan Selatan (Suid) Pekalongan Barat (Wes) Pekalongan Timur (Oos)


Kariakoo is 'n administratiewe wyk in die Ilala-distrik van die Dar es Salaam-streek van Tanzanië. Volgens die 2002-sensus het die wyk het 'n totale bevolking van 9,405. "2002 Bevolking- en Behuisingsensus Algemene Verslag" (in Engels). Government of Tanzania. Geargiveer vanaf die oorspronklike op 21 Julie 2009. Besoek op 21 Augustus 2008. Hierdie artikel is ’n saadjie. Voel vry om Wikipedia te help deur dit uit te brei.


Die Wedvaart om die Eiland (Vaaldam) is die grootste binnelandse wedvaart in die wêreld. Tot 700 seiljagte van alle groottes en vorme neem deel aan hierdie jaarlikse wedvaart op die Vaaldam. Die regatta word georganiseer deur die Deneysmeerseiljagklub in Deneysville in die Vrystaat. Die seiljagwedvaart het in 1958 begin toe die bemannings van die BOAC (British Overseas Aircraft Corporation) se Catalina-vliegbote by die seiljagklub gestasioneer was. Destyds was die Vaaldam 'n internasionale lughawe. Verveeld gedurende die lang poses tussen vlugte, het 'n bemanningslid 'n kollega uitgedaag vir 'n wedvaart om die Grooteiland in die Vaaldam. In die eerste Wedvaart om die Eiland het hulle mekaar in seilskuite die stryd aangesê. Die roete begin en eindig by Deneysmeerseiljagklub en is sowat 24 seemyl lank. Die meeste inskrywings nog vir die wedvaart was 721 seiljagte in 1986 gewees. Die vinnigste tyd vir hierdie 24 seemyl wedvaart is in 2007 deur Danie Colyn opgestel; hy het die wedvaart in 55 minute en 35 sekondes voltooi. Die vorige rekord tyd vir die wedvaart was deur Eric Cook en sy dogter, Julie, opgestel en was 1 uur, 1 minuut en 27 sekondes wat reeds in 1998 opgestel is.


Die Internasionale Burgerlugvaartorganisasie (Engels: International Civil Aviation Organization, ICAO; Frans: Organisation de l’aviation civile internationale, OACI) stel die beginsels en tegnieke saam wat gevolg word in internasionale lugnavigasie en ondersteun die beplanning en ontwikkeling van internasionale lugverkeer om ordelike groei in die hand te werk. Die organisasie se hoofkantoor is in Montreal, Kanada geleë. Die raad van die ICAO aanvaar standaarde en aanbevole praktyke ten opsigte van lugnavigasie en die voorkoming van onwettige inmenging en die fasilitering van prosedures waar grense oorgesteek word vir internasionale burgerlike lugvaart. Verder definieer die ICAO ook die protokolle vir die ondersoek van vliegongelukke wat gevolg word deur die departemente van vervoer in lande wat die Konvensie vir Internasionale Burgerlugvaart, ook algemeen as die Chicago Konvensie, onderteken het. Die ICAO moet nie met die Internasionale Lugvervoervereniging (International Air Transport Association of IATA) verwar word nie. IATA is 'n handelsorganisasie vir lugrederye wat ook in Montreal gesetel is of met die Burgerlugvaart Navigasiedienste Organisasie (Civil Air Navigation Services Organisation) wat 'n organisasie is met sy hoofkantoor by Amsterdam se Schiphol lughawe in Nederland.


MyBroadband of MyADSL is 'n webwerf wat rondom 'n internetforum gebaseer is en wat Suid-Afrikaanse internetgebruikers van 'n platform voorsien vir inligting rakende breëbandinternetdienste in die land. Sedert 2003 het die webwerf 'n noemenswaardige bron van inligting oor verskeie rekenaarsake met betrekking tot die internet en sy verskeie doeleindes, wat van rekenaarspel tot SoIP en meer strek. MyADSL het meer as 45 000 gebruikers, wat 'n belangrike prestasie is wanneer in ag geneem word dat daar slegs 400 000 ADSL-rekeninghouers in Suid-Afrika is, uit 'n totale bevolking van 47 miljoen. MyBroadband is hoofsaaklik 'n nuuswerf wat IT- en internetverwante nuus (sowel plaaslik as internasionaal) deel. Die forum bied aan gebruikers 'n plek om hul opinies te lug en inligting te deel, asook om met verteenwoordigers van ondernemings in die betrokke bedrywe te kommunikeer. Amptelike webwerf (en) MyBroadband op Twitter (en) Hierdie artikel is ’n saadjie. Voel vry om Wikipedia te help deur dit uit te brei.


Klinkers s • b • w Sien ook: IFA, Konsonante Waar simbole in pare voorkom verteenwoordig die een na regs 'n geronde klinker. Die Geronde halfoop voorklinker is 'n soort klinkerklank wat in sommige gesproke tale gebruik word. Die simbool in die Internasionale Fonetiese Alfabet wat die klank voorstel is [œ], en die ekwivalente X-SAMPA simbool is 9. Die IFA simbool œ is 'n ligatuur van die letters o en e. Let daarop dat ɶ, 'n klein weergawe van die hoofletter Œ ligatuur, is wat gebruik word vir die geronde oop voorklinker. Die klinkerhoogte is middel, wat beteken dat die tong halfpad tussen die oop klinker- en geslote klinker posisies is. Die klinkerposisie is voor, wat beteken dat die tong so ver vorentoe as moontlik in die mond geposisioneer word sonder om 'n versperring te veroorsaak wat sou veroorsaak dat dit as 'n konsonant geklassifiseer sou word. Die ronding is endolabiaal, wat beteken dat die lippe gerond maar saamgepers is sodat die binneste oppervlak nie ontbloot is nie..


Howick is 'n dorp in die ooste van Suid-Afrika, in die provinsie van KwaZulu-Natal. Die dorp is 23 km noordwes van Pietermaritzburg langs die Umgenirivier geleë digby die Howickwaterval. Die N3 nasionale pad gaan by die dorp verby. Die ossewa roete vanaf Durban na die Drakensberg en Transvaal het die maklikste roete gevolg. Die eerste groot uitdaging was die Umgenirivier by Howick. Die roete het oor die Allemansdrif gegaan onderkant die waterval gedurende die Voortrekkertyd, (1840–1842). Die roete het verder van die Umgenirivier na die Karkloofvallei gegaan. Teen 1850 was die roete so besig dat 'n nuwe deurgangsplek gevind moes word en 'n nuwe drif is bokant die waterval gemaak. Die Zoeloes het dit kwaNogqaza genoem (die plek van die grote). 'n Behoefte het ontstaan vir 'n dorp met fasiliteite en die regering het toe 'n deel gekoop van een van die drie plase van die Wesleyaanse sendeling James Archbell. Die eerste erwe is op 23 November 1850 verkoop en die dorp is na burggraaf Howick, later graaf Grey genoem. 'n Houtbrug is in 1872 gebou om die drif te vervang.


Die Skepping van Adam is 'n fresko deur Michelangelo op die plafon van die Sixtynse kapel in die Vatikaanstad en dateer uit ongeveer 1511. Die skildery illustreer die Bybelse verhaal uit Genesis waarin God die Vader lewe blaas in Adam, die eerste mens. Die Sixtynse plafon bevat 'n reeks skilderye wat verhale uit Genesis uitbeeld: Die Skepping van Adam is die vierde in die reeks en is laaste voltooi. Dit is vandag een van die beroemdste beelde in die wêreld. God word as 'n bejaarde man met 'n baard uitgebeeld en word saam met 'n aantal engele deur 'n rooi mantel omhul. Sy linkerarm is om die skouers van 'n vroulike figuur, wat dikwels (foutief) as Eva geïdentifiseer word, maar Eva is eers ná Adam geskep. Ander voer aan dat dit wel Eva is, maar dat sy saam met God in die hemel is en wag om 'n aardse vorm te kry. Nog ander stel voor dat dit Sofia is, oftewel die Wysheid in 'n vroulike vorm, vir wie God voor Adam en die aarde geskep het (sien Spreuke 8:22-31).


Jacobus Coetsee was 'n agtiende-eeuse ontdekkingsreisiger en verkenner. Daar is die eerste melding van hom gemaak omstreeks 1760 toe hy op Piketberg in die Wes-Kaap gewoon het en 'n reis onderneem het na die noorde op soek na olifante. Coetsee het omstreeks 1762 op die Oranjerivier afgekom, 17 jaar voor die rivier amptelik sy naam by kolonel Jacob Gordon gekry het. Hy het die loop van die rivier ongeveer 80 km ver gevolg en was die eerste kolonis om betroubare inligting terug Kaap toe te bring. Rosenthal, Eric. 1967. Ensiklopedie van Suidelike Afrika.


Pagar Alam is 'n stad en lê in die provinsie Suid-Sumatra in Indonesië. Die stad het 5 onderdistrikte: Dempo Selatan Dempo Tengah Dempo Utara Pagar Alam Selatan Pagar Alam Utara


Dessau-Roßlau is 'n selfregerende stad in die Duitse deelstaat Sakse-Anhalt. Die stad het as gevolg van 'n administratiewe hervorming op 1 Julie 2007 met die samesmelting van Dessau en Roßlau ontstaan en is tans die derde grootste stad in Sakse-Anhalt ná Halle en Maagdenburg. Die grootste stede in die omgewing is Halle (40 kilometer suid van Dessau-Roßlau), Leipzig (52 kilometer suidoos van Dessau-Roßlau) en Maagdenburg (sowat 65 kilometer noordwes van die stad). In historiese opsig was Dessau die hoofstad van die vorste- en latere hertogdom Anhalt-Dessau en Anhalt. Dessau was sedert die 18de eeu – toe dit tot een van die beduidendste sentra van die Duitse verligting ontwikkel het – 'n bakermat van belangrike vernuwings en ontwikkelinge op sosiale, ekonomiese en opvoedkundige gebied. Die harmoniese wêreld van tuine, parke en slotte, die sogenaamde Dessau-Wörlitzse Tuinryk in die rivierlandskap tussen Elbe en Mulde, dateer uit die 18de eeu. Die Dessau-Wörlitzse Tuinryk is in 2000 deur Unesco as wêrelderfenisgebied gelys. Later het die bekende Duitse nyweraar en lugvaartpionier Hugo Junker sy vliegtuie in Dessau vervaardig en 'n nuwe tydperk in die geskiedenis van die lugvaart ingelui.


Bitfarm is 'n Suid-Afrikaanse torrent- en NZB-soekenjinwebwerf. Met meer as 10 000 lede is dit ook die grootste webwerf van sy soort in Suid-Afrika. Die webwerf stel gebruikers in staat om rekenaarlêers wat hulle wil versprei en wat hulle plaaslik tot 'n .torrent-lêer indekseer, tot die webwerf op te oplaai en waar ander gebruikers dan hierdie .torrent-lêer kan aflaai en hul rekenaars sodoende in staat stel om direk met die verspreider se rekenaar deur middel van 'n eweknie-tot-eweknie (Engels: peer-to-peer; P2P) protokol te kommunikeer om die oordrag van die lêer(s) oor die internet moontlik te maak. Die webwerf bemiddel dus die verspreiding van .torrent-lêers maar het, anders as wyd vermeen, geen direkte bydrag tot die verspreiding van enige van die lêers wat deur sy tracker geïndekseer word nie. Bitfarm kan dus met gewilde soekenjins soos Google vergelyk word, maar dit spesialiseer in die indeksering van .torrent-lêers en NZB-lêers. Weens die aard van die webwerf is dit ook moontlik vir gebruikers om gekopieregde materiaal te versprei.


Shiva (uitspraak: /ˈʃivə/; Sanskrit: शिव Śiva, letterlik "Die Gunstige") of Sjiwa is een van die belangrikste Hindoegode en ’n aspek van die Trimurti (Hindoe-drie-eenheid). Hy is die oppergod in Shaivisme, een van die groot Hindoetradisies. Shiva is die "vernietiger en vervormer" in die Trimurti, wat ook Brahma en Vishnu insluit. In Shaivisme skep, bewaar en vervorm hy die heelal. In die Shaktisme-tradisie is die godin Devi die opperheerseres, maar Shiva word ook saam met Vishnu en Brahma aanbid. ’n Godin is die energie en skeppingskrag (Shakti) van elk, terwyl Parvati die gelykwaardige metgesel van Shiva is. In die Smartisme-tradisie is hy een van vyf primêre gode. Op die hoogste vlak word Shiva beskou as vormloos, onbeperk, voortreflik en onveranderend, en die oorspronklike atman (siel, self) van die heelal. Hy kan as goedaardig of vreesaanjaend uitgebeeld word. Hy kan ’n alwetende yogi wees wat ’n asketiese lewe op die berg Kailash lei of ’n huislike god saam met sy vrou, Parvati, en twee kinders , Ganesha en Kartikeya.


Boeddhi is 'n vroulike Sanskrit selfstandige naamwoord afgelei van dieselfde wortel (boedh – om wakker te wees; om te verstaan; om te weet) as die meer bekende manlike vorm Boeddha. Die woord dui op 'n transpersoonlike vermoë van die intellek hoër as die rasionele verstand wat vertaal kan word as ‘intuïtiewe intelligensie’ of eenvoudig ‘hoër verstand’. Dit is ‘dit wat weet’, d.i., in staat om die waarheid van valsheid te onderskei. Boeddhi verteenwoordig die eerste vlak van indiwiduasie van die oneindig-wetende vormlose Brahman tot 'n duidelik fenomenale realiteit; die vorming (differensiasie) van die djiwatman van die paramatman. Dit maak sy eerste skriftelike verskyning in die Katha Oepanisjad (I,3) waar dit in 'n beroemde gelykenis vergelyk word met die drywer van 'n perd en kar, waar die teuels wat deur die drywer vasgehou word die laer intellek (manas) verteenwoordig; die perde die vyf sintuie en die kar self - die liggaam. Ontologies is boeddhi ekwivalent aan hiranjagarbha en is dit tot die indiwiduele lewende siele - djiwa's - soos hiranjagarbha is teenoor die onbesielde fenomene van die heelal.


Viskositeit of vloeitraagheid is 'n maatstaf van die weerstand van 'n vloeistof teen skuif- of trekspannings wat dit wil vervorm. In alledaagse terme word daar na die eienskap verwys as die "dikte" van die vloeistof of die vloeibaarheid daarvan. Water word beskou as 'n "dun" vloeistof (1 cP by 21 °C), terwyl heuning 'n "dik" vloeistof is met 'n hoër viskositeit. Viskositeit beskryf die vloeier se interne weerstand teen vloei, en daar kan aan gedink word as vloeistofwrywing. Magma van 'n baie hoë viskositeit sal byvoorbeeld 'n steil stratovulkaan vorm, omdat dit nie baie ver kan vloei voordat dit afkoel nie, terwyl magma van 'n lae viskositeit 'n wyer, vlakker vulkaan vorm omdat die magma vinniger vloei. Alle ware vloeistowwe toon 'n mate van weerstand teen spannings. 'n Teoretiese vloeistof sonder enige weerstand teen spanning staan bekend as 'n ideale vloeistof. Die studie van viskositeit staan bekend as reologie. Die woord "viskositeit" is afgelei van die Latynse woord viscum wat verwys na 'n spesifieke parasitiese plant viscum album (voëlent).


Eric Hendrik Louw (Jacobsdal, 21 November 1890 – Kaapstad, 24 Junie 1968) was 'n Suid-Afrikaanse diplomaat en politikus. Alhoewel omstrede en soms ondiplomaties in sy optrede, is hy gerespekteer deur sy ondersteuners en kritici vir sy onversetlike moed en briljante kwinkslae. Gebore op Jacobsdal in die Oranje-Vrystaat op 21 November 1890. Hy verwerf die graad baccalaureus artium aan die Victoria College, Stellenbosch. Hy kry verdere onderrig aan Rhodes-universiteitkollege, Grahamstad, waar hy in die regte opgelei word en hy praktiseer dan ook in Grahamstad. In 1915, toe sy vader oorlede is op Beaufort-Wes, neem hy die onderneming oor. In 1924 word hy verkies tot volksraadslid vir Beaufort-Wes, en die volgende jaar word hy die eerste Suid-Afrikaanse handelskommissaris in die Verenigde State van Amerika en Kanada. In 1929 word hy die Hoë Kommissaris in Londen en die volgende jaar die eerste Suid-Afrikaanse ambassadeur in die Verenigde State. Daarna verteenwoordig hy sy land in Italië, Frankryk en Portugal. Hy was ook die eerste Suid-Afrikaanse verteenwoordiger by die Volkebond. Hy keer terug na Suid-Afrika om meer by die politiek betrokke te raak.


Die tropiese grysbok (Latyn: Raphicerus sharpei) is 'n klein wildsbokkie wat inheems aan Sentraal- en Suider-Afrika is. Hierdie skugter grysbok het 'n gemiddelde volwasse massa van 12 kg en 'n hoogte van ongeveer 40 cm. Die ram het horings wat normaalweg nie langer as 5 cm is nie, alhoewel 'n rekordlengte van 10,48 cm al aangeteken is. Die ooie is ietwat groter as die ramme. As gevolg van hulle eenderse rooibruin pelse met wit spikkels, word tropiese grysbokke soms met Kaapse grysbokke en steenbokke verwar, alhoewel die tropiese spesie nie die vals kloutjies van die Kaapse spesie het nie. Tropiese grysbokke word suid van die ewenaar in Sentraal- en Suid-Tanzanië tot die noordooste van Suid-Afrika aangetref, waar hulle 'n verskeidenheid habitats het, maar tog meer dikwels in rots- en heuwelagtige gebiede waargeneem kan word. Die ooi is gemiddeld 180 dae dragtig, waarna sy een of soms twee lammetjies sal kry. Die meeste ooie skenk tydens die laat lente of vroeë somer die lewe, wanneer die eerste reëns begin. Die lammetjies word op drie maande gespeen.


Die John Newbery-medalje of Newbery-medalje is 'n letterkundige toekenning van die "Association for Library Service to Children", 'n onderafdeling van die Amerikaanse Biblioteekassosiasie. Dit word toegeken aan die skrywer van 'n Amerikaanse kinderboek van hoogstaande gehalte. Dit word sedert 1922 jaarliks toegeken. Dit word beskou as een van die twee mees gesogte toekennings vir kinderliteratuur in Amerika. Dit is genoem na John Newbery, 'n uitgewer van kinderboeke uit die agtiende eeu. Dit is in 1921 ontwerp deur Rene Paul Chambellan. Op die agterkant is 'n ets van 'n skrywer wat sy nuwe boek gee aan 'n seun en 'n dogter om te lees. Die Newbery-medalje word maklik verwar met die Newbery Eervolle Vermeldings, wat jaarliks toegeken word aan verdienstelike naaswenners. E.L. Konigsburg, Joseph Krumgold, Lois Lowry, Katherine Paterson, en Elizabeth George Speare het elk twee medaljes verwerf. Hierdie artikel is vertaal uit die Engelse Wikipedia Newbery Medalje-tuisblad (en) "Newbery Medal". Encyclopædia Britannica. 28 September 2018. Besoek op 10 November 2020.


Abdullah Abdurahman (* 18 Desember 1872, Wellington - † 2 Februarie 1920, Kaapstad) was 'n dokter, 'n gerespekteerde Kaapse politikus en die leier van die Kaapse bruin gemeenskap. Hy was die eerste lid van kleur van die Kaapse stadsraad en die destydse Kaapse Provinsiale Raad. Hy was die leier van die anti-segregasie-beweging African Political Organization wat in 1902 gestig is. Abdurahman is op 2 Februarie 1940 aan 'n hartstilstand oorlede. Abdurahman was die seun van betreklik welgestelde Moslem-Kaapse Maleiers, en sy oupas was slawe wat hul vryheid gekoop het. Hy ontvang sy skoolopleiding aan die Marits Brothers School en die South African College School (SACS), waarna hy medies in Glasgow, Skotland, studeer het. Hy het die grade M.B. en Ch.B. in 1893 verwerf. In 1895 het hy 'n mediese praktyk in sy geboortestad opgerig en binne 'n kort tyd 'n gerespekteerde arts geword. Hy het van 1904 tot en met sy dood in die Kaapse stadsraad gedien. As stadsraadslid het hy gewerk om die toestande van die bruin gemeenskap te verbeter, veral op die gebied van onderwys.


Macau of Macao (Chinees: 澳門 / 澳门 Àomén, Portugees: Macau; letterlik: "Baaihawe"), amptelik die Macau Spesiale Administratiewe Streek van die Volksrepubliek China (Portugees: Região Administrativa Especial de Macau da República Popular da China, Chinees: 中華人民共和國澳門特別行政區), is naas Hongkong een van twee spesiale administratiewe streke van die Volksrepubliek China. Macau is wes van die Pêrelrivierdelta en Hongkong aan die kus van die Suid-Chinese See geleë en grens in die noorde aan die Chinese provinsie Guangdong. Macau was die eerste en die laaste Europese kolonie in China. Portugese handelaars het hulle reeds in die 16de eeu in Macau gevestig en die gebied begin administreer. In 1887 het die Chinese Mantsjoe-regering die Portugese heerskappy oor die gebied amptelik erken. Macau het op 20 Desember 1999 weer onder Chinese soewereiniteit gekom, maar sal volgens 'n Portugees-Chinese ooreenkoms hierna nog vyftig jaar lank tot in 2049 'n selfregerende streek bly. Volgens die beginsel van "een land, twee stelsels" is die regering van die Volksrepubliek China verantwoordelik vir die verdediging en buitelandse betrekkinge van Macau, terwyl die streek sy eie regstelsel, polisiemag, monetêre stelsel, doeane- en immigrasiebeleid sal handhaaf.


Thomas Edward "Thom" Yorke (gebore 17 Oktober 1968 in Wellingborough, Northamptonshire, Engeland) is meestal bekend as die hoofsanger van die musiekgroep Radiohead. Hy het ook as solo kunstenaar 'n CD genaamd "The Eraser" in Julie 2006 vrygestel. Die CD is sterk deur elektroniese musiek beïnvloed. Hy bespeel talle instrumente, meestal elektriese of akoestiese kitaar en klavier en ander klawerinstrumente, maar het ook al baskitaar en tromme gespeel vir Radiohead. Hierdie teks is 'n gedeeltelike vertaling vanuit hierdie Wikipedia-artikel (en) .


Orrefors Kosta Boda AB is 'n Sweedse onderneming wat gevorm is nadat die vroeër selfstandige glasfabrieke Orrefors, Kosta, Boda en Åfors in die sogenaamde "Glasryk" van die Suid-Sweedse provinsie Småland saamgesmelt het. Die onderneming maak sedert 2005 deel uit van die Sweedse New Wave Group AB. Orrefors glasbruk is in die munisipaliteit Nybro in die historiese provinsie Småland geleë. Die glasfabriek is in 1898 gestig, maar het reeds sedert 1726 as ystersmeltery bestaan. Toe die verwerking van ystererts nie meer winsgewend was nie, het die onderneming oorgeskakel na die vervaardiging van glas vir geneeskundige en tegniese doeleindes asook glas vir huishoudelike gebruik. Vanaf 1914 is ook kristalglas vervaardig. Danksy die kunstenaars Simon Gate (wat tussen 1916 en 1945 by Orrefors werksaam was) en Edward Hald (wat tussen 1917 en 1978 by die glasfabriek werksaam was) het Orrefors tydens die Eerste Wêreldoorlog tot 'n glasvervaardiger van wêreldfaam ontwikkel. Gate en Halde het innovatiewe tegnieke soos Graal (waarby 'n halfverwerkte glasvorm met verskillende verflae deur middel van 'n sandstraal of slypwerk met kunsvolle ornamente versier is) en Ariel.


Lughawe Dong Hoi (Viëtnamees: Sân bay Đồng Hới of Cảng hàng không Đồng Hới) is 'n lughawe in Viëtnam. Die lughawe lê 6 km noord van Dong Hoi, in die provinsie Quang Binh en is die tuiste van die Viëtnamese lugredery, Vietnam Airlines. Die lugawe was in die 1930's deur die Franse kolonialiste gebou om tydens die eerste Indo-Sjineese oorlog te gebruik, en is later deur Noord-Viëtnam opgegradeer as lugbasis vir die Viëtnamese oorlog. Op 30 September 2004 is begin met 'n herkonstruksie van die lughawe wat tot 2006 sou duur, maar die lughawe is eers op 18 Mei 2008 in gebruik geneem met die eerste vlug vanaf Hanoi se Noi Bai Internasionale lughawe. "Cảng hàng không Đồng Hới: Năm 2011 ước đạt 70.000 lượt khách (Dong Hoi Airport will handle estimated more than 70,000 passengers)" (in Filippyns). quangbinhonline. 12 Oktober 2011. Geargiveer vanaf die oorspronklike op 1 September 2016. Besoek op 15 Mei 2014. Khai trương cảng hàng không Đồng, soos besoek op 9 Mei 2008 Opening van die Dong Hoi lughawe. Geargiveer 3 Februarie 2009 op Wayback Machine


ISO 3166-1 is die eerste deel van die ISO 3166 standaard wat aan alle lande van die wêreld unieke driesyfer-, drieletter- en tweeletterlandkodes gee. Die derde kolom (twee letters) word ook gebruik as top-vlak domeine op die Internet — met uitsondering van die Verenigde Koninkryke, waar .UK op top-vlak gebruik word, en die Verenigde State, waar vernaamlik .COM, .NET, .ORG, .GOV, .INT en .MIL gebruik word. Landkodes mag nie met taalkodes volgens ISO 639 verwar word nie. So is 'be' die taallode vir Wit-Russies, maar gee die landkode vir België. Daarom word aanbeveel dat ISO 3166-landkodes in hoofletters geskryf word en die ISO 639-taalkodes in kleinletters.


Die Trekdrawwertjie, Cursorius temminckii, is 'n voëlspesie in die Glareolidae-familie. Dit is 'n waadvoël wat in Afrika suid van die Sahara voorkom. Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name BirdLife International (2004). Cursorius temminckii. 2006 IUBN-rooilys van bedreigde spesies. Internasionale Unie vir die Bewaring van die Natuur 2006. Verkry op 9 Januarie 2007. Databasis inskrywing gee kort redes hoekom hierdie spesie nie bedreigd is nie.


Saarbrücken (Luxemburgs: Saarbrécken, Frans: Sarrebruck) is die administratiewe hoofstad en grootste stad van die Duitse deelstaat Saarland. Die huidige stad het in 1909 met die samesmelting van drie stede - Saarbrücken, St. Johann en Malstatt-Burbach - ontstaan en is vandag die politieke, ekonomiese en kulturele sentrum van die Saarland en setel van 'n universiteit. Die naam van Saarbrücken het niks te doen met die moderne Nieuhoogduitse woord Brücke ("brug") aangesien die eerste verwysings na die nedersetting en sy kasteel in dokumente voorkom wat 500 jaar voor die oprigting van die eerste brug oor die Saar-rivier (die sogenaamde Alte Brücke of "Ou Brug") ontstaan het. Die oudste oorgelewerde naam Sarabriga is van Keltiese oorsprong - die eerste woorddeel sara beteken "rivier", die tweede (briga) word as "rots, groot steen" vertaal. Waarskynlik het die naam na die groot rots teenoor die Ou Brug verwys waarop die eerste kasteel opgerig is. "www.saarland.de" (PDF). Geargiveer vanaf die oorspronklike (PDF) op 7 Februarie 2014. Besoek op 18 Januarie 2014.


Libuše (Tsjeggies; Libussa of Libuscha in Duits) is ’n mitiese voorsaat van die Přemyslid-dinastie en die Tsjeggiese volk as geheel. Volgens legende het sy Praag in die agtste eeu gestig. Libuše was glo die dogter van die ewe mitiese Tsjeggiese heerser Krok, en die jongste van drie dogters. Haar pa het haar as sy opvolger gekies. Hoewel sy ’n wyse heerseres was, was die manlike deel van die bevolking ontevrede omdat ’n vrou oor hulle regeer het. Hulle het Libuše gevra om ’n prins vir die volk te kies, en sy het Přemysl, ’n ploeër van die dorpie Stadice, gekies. Přemysl is na die paleis gebring en het die nuwe heerser geword. Libuše het met hom getrou en was later die ma van Nezamysl. Dit was die begin van die Přemyslid-dinastie in Tsjeggië. Libuše was die slimste van die drie susters en het die stigting van Praag voorspel vanuit haar kasteel Libušín (volgens latere legendes Vyšehrad). Hierdie artikel is merendeels vertaal vanaf die Engelse Wikipedia-artikel en:Libuše Libuše, Louisiana-Tsjeggiese Museum


Lastoursville is 'n stad in sentraal Gaboen, en is 206m bo seevlak. Hierdie artikel is ’n saadjie. Voel vry om Wikipedia te help deur dit uit te brei.


Thohoyandou is 'n stad, geleë aan die suiderhange van die Soutpansberg in Suid-Afrika, en het 'n bevolking van sowat 70 000 in 2011 gehad. Die stad het ontstaan as gevolg van die beleid van afsonderlike ontwikkeling van die 1970's en 1980's. Dit is ontwikkel as die hoofstad van Venda. Die naam beteken die "kop van die olifant". Daar bestaan 'n klein plaaslike lughawe, die PR Mphephu-lughawe. Lys van dorpe in Suid-Afrika Nwanedi Provinsiale Park B.P.J. Erasmus: Op Pad in Suid-Afrika. 1995. ISBN 1-86842-026-4 "Hoofplek Thohoyandou". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Die Sint Pieterskerk (Duits Petrikirche, Lets Svētā Pētera Evaņģēliski luteriskā baznīca - "Evangelies-Lutherse Sint Pieterskerk") was tydens die Middeleeue die hoofkerk van Riga, die hoofstad van Letland. Die eerste verwysing na die kerkgebou - die belangrikste in Riga naas die domkerk - dateer uit die jaar 1209. Die kerk word as een van die meesterwerke van Noord-Duitse baksteenboukuns in die Oosseegebied beskou. Die huidige Renaissance-gebou het in drie boufases ontstaan - die sentrale gedeelte gedurende die 13de eeu, die koor met kapelkrans, wat deur Johann Rumeschottel ná 1408 volgens die voorbeeld van Rostock se Maria-kerk, en die toring, waarvan die ontwerp aan Hamburg se Sint-Michaelis-kerk ontleen is, vanaf die 15de eeu. Die oudste gedeeltes van die gebou, wat tot vandag toe bewaar gebly het, is tussen 1408 en 1409 deur die plaaslike gilde van koopmans in die Gotiese styl opgerig. Die invloedryke Hanseatiese koopmans het openlik meegeding met die Domkerk van Riga, wat as setel van die aartsbiskop gedien het, en het besluit om 'n meer indrukwekkende kerkgebou te bou.


'n Webbladsy of webblad is 'n dokument wat met 'n webblaaier oopgemaak kan word en geskik is vir plasing op die Internet. Dié dokumente word gewoonlik met HTML- of XML-kode opgestel. Die bronkode word dan deur die webblaaier omgeskakel na 'n leesbare bladsy. Webblaaie kan ook media (soos beelde, video's, en oudio-lêers), asook skakels (URL's) na ander webbladsye bevat. Webblaaier Webwerf Internet HTML XML Hierdie artikel is ’n saadjie. Voel vry om Wikipedia te help deur dit uit te brei.


Wyoming (Engels: State of Wyoming) is 'n deelstaat in die weste van die Verenigde State van Amerika met 'n oppervlakte van 253 348 km² en 'n bevolking van 578 759 in 2019. Die hoofstad en grootste nedersetting is Cheyenne. Wyoming word in die noorde deur Montana, in die ooste deur Suid-Dakota en Nebraska, in die suide deur Colorado en Utah, en in die weste deur Montana, Idaho, en Utah begrens. Dit lê tussen die Rotsgebergte en die Groot Vlaktes (wat 'n gebied van grasvlaktes is). Die Yellowstone Nasionale Park is in die noordooste van Wyoming geleë. Wyoming is die 44ste deelstaat wat tot die Unie toegelaat is. Wyoming se byname is Equality State en Cowboy State. Die naam Wyoming kom van die Munsee-woord xwé:wamənk, wat "aan die groot rivier se plat kant" beteken. In Wyoming: Secretary of State Toerisme Wyoming Office of Tourism Geskiedenis Wyoming State Historical Society WyoHistory.org - The Online Encyclopedia The Mormon Trail Church of Jesus Christ of Latter-day Saints: Wyoming Historic Sites Pioneer Journeys - More Than a Trek


Die term Oos-Berlyn is in Westerse lande gebruik om na die Sowjetsektor van Berlyn te verwys wat in 1945 ná die einde van die Tweede Wêreldoorlog geskep is en die oostelike stadsdistrikte behels het. Die drie Westerse (Amerikaanse, Britse en Franse) sektore het as Wes-Berlyn bekend gestaan. Oos-Berlyn het aanvanklik as die administratiewe sentrum van die Sowjet-besettingsone in Duitsland gedien en het tussen 1949 en 1990 de facto as hoofstad en regeringsetel van die Duitse Demokratiese Republiek (DDR) gefungeer. Die status van Oos-Berlyn was omstrede; volgens die drie westelike Geallieerdes het dit de jure steeds deel uitgemaak van die gedemilitariseerde Berlyn onder beheer van die Geallieerde magte Verenigde State, Verenigde Koninkryk, Frankryk en Sowjetunie, en nie van die Sowjet-besettingsone of DDR nie. Die Sowjetunie het ná die stigting van die DDR geleidelik begin om Oos-Berlyn as 'n integrale bestanddeel van dié land te beskou, terwyl Wes-Berlyn tot by die Duitse hereniging in 1990 steeds as 'n gebied onder gemeenskaplike Geallieerde beheer behandel is. Vanaf die 1970's het die spesiale status van Oos-Berlyn gevolglik in die praktyk nog nouliks 'n rol gespeel;


Partimage is 'n nutsprogram vir Linux/Unix-stelsels om hardeskywe te kloon. Partimage kan partisies as 'n lêer op 'n skyf stoor in verskeie formate. Nutsprogramme soos Partimage is nuttig in baie situasies wat netwerk-administrateurs, asook ander rekenaargebruikers wat hul eie stelsels onderhou, dikwels teëkom. Sommige algemene gebruike vir Partimage is as volg: Rugsteuning van 'n hele hardeskyf of indiwiduele partisies. Die rugsteuning van 'n hele skyf is nuttig vir die herwin van inligting as 'n skyf faal of die data beskadig sou word. Grootskaalse ontplooiïng van bedryfstelsels. Organisasies met baie rekenaars waarvan die hardeware met mekaar ooreenstem kan Partimage of soortgelyke nutsprogramme gebruik om die uitrol van bedryfstelsels en sagteware te vergemaklik. Vir Windows gebruikers het Partimage ook eksperimentele ondersteuning vir die NTFS-lêerstelsel deur van NTFS-3G gebruik te maak. Partimage ondersteun die meeste Linux-lêerstelsels en kan aangetref word in die meeste Linux-verspreidings, insluitende Debian en die sogenaamde LiveDistros PING, Knoppix en SystemRescueCD. Ander noemenswaardige kenmerke sluit in datakompressie van skyflêers, ondersteuning vir die rugsteuning/herstel vanaf 'n netwerk lêerbediener en dataversluiering. Backup and Restore Linux Partitions Using Partimage – Debian Admin Debian Partimage "PING Partimage".


Suid-Carolina (Engels: State of South Carolina) is 'n deelstaat in die suidooste van die Verenigde State van Amerika. Die hoofstad en grootste stad is Columbia. Suid-Carolina het 'n bevolking van 5,2 miljoen en 'n oppervlakte van 82 931 vierkante kilometer. Die deelstaat word in die noorde deur Noord-Carolina, en in die weste deur Georgia begrens. Die Atlantiese Oseaan lê in die ooste. Dit is die agtste deelstaat wat tot die Unie toegelaat is. Suid-Carolina was een van die oorspronklike 13 deelstate wat in opstand teen die Britse heerskappy gekom het. Dit was ook een van die deelstate wat die Gekonfedereerde State van Amerika gevorm het. Suid-Carolina was die eerste deelstaat wat van die Unie afgestig het (1860). Suid-Carolina se bynaam is The Palmetto State. 'n Palmetto is 'n tipe van dwergpalm. Toerisme Discover South Carolina Geskiedenis South Carolina Historical Society National Museum of American History: British South Carolina Hierdie artikel is ’n saadjie. Voel vry om Wikipedia te help deur dit uit te brei.


Terrestriële televisie (soms ook aardgebonde televisie) verwys na televisieontvangs deur middel van antennas en in teenstelling met satellietskottels of kabels. Aardgebonde televisiekanale word deur middel van gemoduleerde elektromagnetiese golwe min of meer reglynig na antennas in of op geboue uitgesaai. Die uitsaaitegnologie wat hiervoor ingespan word, kan of analoog of digitaal wees. Die uitsaaifrekwensies wat vir aardgebonde televisie gebruik word, het baie kort golflengtes in die FM- of desimetergolfband wat net soos lig byna reglynig uitbrei en sodoende nouliks in staat is om die aardkromming te volg - die reikwydte van senders is dus beperk. Landskapsvorme soos valleie kan net soos geboue en weersinvloede probleme by die televisieontvangs (soos byvoorbeeld spookbeelde) veroorsaak. Die laasgenoemde effek word deur weerkaatsings op groot oppervlaktes veroorsaak wat met die regstreekse televisieseine interfereer. Hierdie probleme tree net by analoogseine in, terwyl digitale aardgebonde selfs voordeel kan trek uit weerkaatsings wat die ontvangsgehalte verbeter. Om 'n groot gebied onafhanklik van weerstoestande met goeie ontvangsgehalte te dek, word naas die sterk senders van die basisnetwerk 'n relatief groot aantal van plaaslike senders (herhalers) benodig wat die televisieseine verder versprei, byvoorbeeld in valleie.


Die Nederlandse Geloofsbelydenis (NGB, Latyn: Confessio Belgica) is in 1561 opgestel deur Guido de Brès. Die regsinnige Christelike belydenis van die Nederlandse kerke wat die hoofinhoud van die leer in verband met God en die ewige saligheid van siele insluit. In 'n tyd van groot vervolging van Protestantse Kerke is hierdie Belydenisskrif deur Guido de Bres opgestel. Dit was in die jaar 1561 in die Suidelike Nederlande (vandag België). Verskeie Sinodes in die 16de eeu asook die Nasionale Sinode van Dordrecht (1618-1619) het dit as een van die Belydenisskrifte van die Gereformeerde Kerke aanvaar. Heidelbergse Kategismus Dordtse Leerreëls Hierdie artikel is ’n saadjie. Voel vry om Wikipedia te help deur dit uit te brei.


'n Webbediener (Engels: Webserver) is 'n rekenaarprogram wat via 'n netwerk versoeke vir dokumente ontvang, dit dan opsoek, en aan die kliënte wat die dokumente versoek het aanstuur. Die kliënte is meestal webblaaiers en aflaaiprogramme. Die versoek aan die webbediener geskied volgens die HTTP-protokol. Die dokumente wat deur 'n webbediener gelewer word kan vanaf verskillende bronne bekom kom: dit kan van 'n lokale lêer gelees word, of selfs die afvoer van 'n ander rekenaarprogram aanstuur. Die webbediener kommunikeer met ander programme deur byvoorbeeld die CGI (Common Gateway Interface) te gebruik. So 'n program kan moontlik 'n databasis raadpleeg om op die plek vir die kliënt 'n unieke en vars dokument voor te berei. Die twee webbedieners wat meeste gebruik word is Apache en IIS. Hier volg 'n (onvolledige) lys van webbedieners: Apache van Apache Software Foundation Internet Information Services (IIS) van Microsoft Sun ONE van Sun Microsystems (voorheen Netscapes iPlanet / Enterprise) lighttpd, 'n ligtegewig oopbron webbediener NCSA HTTPd, een van die eerste webservers PWS van Microsoft (onderdeel van Windows 95 en 98) Zope (oopbron applikasiebediener, geskryf in Python) Domino van IBM Lotus HTTP Server van BugHunter Usb Webserver (freeware, Nederlands) HFS, HTTP File Server, veral bedoel vir die deling van lêers Web server survey van Netcraft, wat die maandelikse markaandeel toon.


Dwingel is 'n term uit die Middeleeuse vestingbou. 'n Dwingel is die ruimte tussen twee vestingmure. Dit bestaan uit 'n plat terrein, meestal begroei met gras. Die breedte van die dwingel bedrae minder as 'n boogafstand, die afstand wat 'n pyl kan vlieg. Sodoende kan 'n vyand wat daarin geslaag het om die buitenste muur te oorkom vanaf die binnenste muur beskiet word. Om die rede is torings in die buitenste vestingmuur altyd oop aan die agterkant. Die oop terrein bied geen beskutting nie en gee 'n vrye skietveld aan die verdedigers. In vredestyd is die dwingel gebruik om toernooie te hou of vir militêre opleiding.


Hier volg 'n lys van plekke in Zimbabwe waarvan die name sedert 1980 verander is: Balla Balla → Mbalabala Chibi → Chivi (1980) Chipinga → Chipinge Dett → Dete Enkeldoorn → Chivhu Essexvale → Esigodini (1982) Fort Salisbury → Salisbury → Harare (1982) Fort Victoria → Nyanda (1982) → Masvingo (1982) Gatooma → Kadoma (1982) Gwelo → Gweru (1982) Hartley → Chegutu (1982) Inyanga → Nyanga Inyazura → Nyazura Marandellas → Marondera Mashaba → Mashava Matopos → Matobo Melsetter → Mandidzudzure (1980) → Chimanimani (1982) Mhangula → Mhangura Que Que → Kwekwe Rhodes Matopos Nasional Park → Matobo Nasional Park Sansaguru → Tsanzaguru Selukwe → Shurugwi Shabani → Zvishavane Sinoia → Chinhoyi Tjolotjo → Tsholotsho Umfuli Recreational Park → Mupfure Recreational Park Umtali → Mutare (1982) Vila Salazar → Sango Wankie → Hwange (1982) Wankie National Park → Hwange National Park Baker-rylaan → Nelson Mandela-rylaan (1997) Second-straat → Sam Nujoma-straat Cunningham-meer → Insiza-dam Ontspanningsoord Darwendale-meer → Manyame-meer Ontspanningsoord Kyle-meer → Mutirikwe-meer Ontspanningsoord McIlwaine-meer → Chivero-meer Ontspanningsoord Mount Hampden-lughawe → Charles Prince-lughawe → ?


Koeweit (Arabies: الكويت, al-Kuwait, [ɪl‿ɪkweːt] of [lɪkweːt]), amptelik die Staat Koeweit (دولة الكويت, Dawlat al-Kuwait, luister (hulp·inligting)), is 'n staat in die Midde-Ooste en Wes-Asië. Die land is aan die spits van die Persiese Golf (hier "Arabiese Golf" genoem) net suid van die Sjatt al-Arab (saamvloei van beide die Eufraat en Tigrisrivier) se monding, geleë. Dit lê noordoos van Saoedi-Arabië, suidoos van Irak en suidwes van Iran. Koeweit beslaan 'n oppervlakte van 17 818 km² en het 'n bevolking van 4 621 638 in 2016 gehad. Die hoofstad en grootste stad is Koeweitstad, met die Al Hamra-toring. Die amptelike taal is Arabies en van die belangrikste etniese groepe sluit in Arabiere en Bedoeïene. Koeweit beskik oor 'n groot aantal immigrante wat sowat 69% van die land se bevolking vorm. In 1938 is ruoliereserwes in kommersiële hoeveelhede ontdek. Vanaf 1946 tot 1982 het die land 'n grootskaalse opknapping ondergaan. In die 1980's het Koeweit 'n tydperk van geopolitieke instabiliteit en ekonomiese krisis as gevolg van die ineenstorting van die aandelemark beleef.


Swjatopolk I of Swjatopolk die Vervloekte (Russies: Святополк Окаянный; omstreeks 980 – 1019) het van 1015 tot 1019 as grootprins oor Kiëf-Roes regeer. Sy ma was ’n Griekse non wat deur Swjatoslaf I uit Bulgarye ontvoer is en getroud was met Jaropolk I. Sy pa was waarskynlik Wladimir I, wat Jaropolk se weduwee verkrag het nadat hy Jaropolk laat vermoor het. Wladimir het gereël dat Swjatopolk met ’n Poolse prinses trou om hom uit die stryd om die troonopvolging te hou. Dit het misluk toe Swjatopolk se skoonpa Kiëf aanval. Wladimir het Swjatopolk toe gevange laat neem. Aan die einde van sy lewe het Wladimir sy ryk onder sy twaalf seuns verdeel. Hy is op 15 Julie 1015 in Berestowo dood terwyl hy op pad was na Nowgorod. Ná Wladimir se dood het Swjatopolk, sy "oudste seun", vir hom die troon van Kiëf toegeëien. Toe die Kiëfse bevolking hom nie steun nie, het hy geskenke onder hulle uitgedeel. Toe dit nie slaag nie, het hy sy grootste mededingers, sy twee "broers" Boris en Gleb, laat vermoor – hulle is later nes Wladimir en Olga tot heiliges verklaar.


Goiana is geleë in die Pernambuco staat in noordoostelike Brasilië. Dit is geleë op die koördinate 07° 33' 39″S, 35° 00' 10″W sowat 61 km vanaf die deelstaat se hoofstad Recife en 2 187 km vanaf die federale hoofstad Brasília. Hierdie artikel is ’n saadjie. Voel vry om Wikipedia te help deur dit uit te brei.


Die Altaïese argali (Ovis ammon ammon) is ’n tradisionele subspesie van argali, ’n wildeskaap wat op die hoë dele van die Altai-gebergte hou. Dit is die grootste van alle skaapspesies met die swaarste horings: dié van volwasse mannetjies kan tot 35 kg weeg. Dit word deur die IUBN geklassifiseer as 'n kwesbare spesie. Lys van bedreigde spesies Rashid Jamsheed, Memories of a Sheep Hunter, Safari Press (1996, 2de uitgawe) ISBN 1-57157-021-7 Hierdie artikel is in sy geheel of gedeeltelik vanuit die Engelse Wikipedia-artikel vertaal Hierdie artikel is ’n saadjie. Voel vry om Wikipedia te help deur dit uit te brei.


Poisson se verhouding (ν), vernoem na Siméon Poisson, is die verhouding, wanneer 'n voorwerp gestrek word, van die sametrekking of transversale spanning (loodreg tot die toegepaste lading) tot die uitstrekking of aksiale spanning (in die rigting van die toegepaste lading). Wanneer 'n kubus van 'n sekere materiaal in 'n rigting gestrek word, sal dit neig om te krimp (in uitsonderlike gevalle uitset) na die ander twee rigtings loodreg tot die rigting van die strekkrag. In teenstelling, indien 'n kubus van 'n sekere materiaal saamgepers word in 'n rigting, sal dit neig om uit te sit (in uitsonderlike gevalle krimp) in die ander twee rigtings. Hierdie verskynsel word die Poisson effek genoem. Die Poisson verhouding of Poisson se verhouding, ν (nu) is die peil van die Poisson effek. Die Poisson-verhouding van 'n stabiele, isotropiese, lineêr elastiese materiaal kan nie minder as -1,0 of groter as 0,5 wees nie, weens die vereiste dat die elastiese modulus, die skuifmodulus en massamodulus positiewe waardes beskik.


Wilhelm Busch Duitse skilder, grafiese kunstenaar en digter Handtekening Beduidende werke Max und Moritz Die fromme Helene Hans Huckebein Museums Wilhelm-Busch-museum, Hannover Heinrich Christian Wilhelm Busch (* 15 April 1832 in Wiedensahl naby Hannover; † 9 Januarie 1908 in Mechtshausen) was een van die invloedrykste humoristiese digters en grafiese kunstenaars in Duitsland. Hy word deur sommige deskundiges as een van die baanbrekers van die moderne strokiesverhaal beskou. Ná sy opleiding in Düsseldorf, Antwerpen en München het hy vir die tydskrif Fliegende Blätter vanaf 1858 talle humoristiese beeldverhale geteken en van berymde tekste voorsien. Sy lewendige teken- en skryfstyl en sy treffend gesketste karakters uit die kleinburgerlike wêreld, soos Max und Moritz (1856), Die fromme Helene (1872) en Hans Huckebein (1872), het by die publiek baie gewild geraak. Teen die 1870's was Busch reeds een van die bekendste persoonlikhede in Duitsland. Toe hy in 1908 oorlede is, is hy by die klassieke meesterskrywers van die Duitse humoristiese literatuur gereken.


Lena Meyer-Landrut (Hannover, 23 Mei 1991), ook bekend onder haar verhoognaam Lena, is 'n Duitse sangeres. Sy het die 55ste Eurovision-sangfees in 2010, wat in die Noorse hoofstad Oslo gehou is, met haar lied Satellite vir Duitsland gewen. Lena het met drie liedjies aan die nasionale finale rondte van die Eurovision-sangfees deelgeneem en 'n rekord in haar tuisland behaal nadat sy met al drie liedjies onder die top-vyf van die Duitse trefferlys was. Satellite het in April 2010 vir twee weke die nommer-1-posisie bereik en drievoudige goud en platinum gehaal. Ook haar eerste album, My Cassette Player, wat in Mei 2010 vrygestel is, het onmiddellik die nommer-1-posisie in Duitsland se album-trefferlys bereik. "www.musicline.de: Lena". Geargiveer vanaf die oorspronklike op 7 September 2012. Besoek op 29 Mei 2010. www.musikindustrie.de/Gold-Platin-Datenbank Bronne: musicline.de Geargiveer 3 Mei 2010 op Wayback Machine, austriancharts.at en swisscharts.com Satellite op YouTube Bee op YouTube Love me op YouTube Lena Meyer-Landrut fan site – about 200 Photos available for download


Thurston Shaun Bartlett (gebore op 31 Oktober 1972 in Kaapstad) is 'n voormalige Suid-Afrikaanse sokkerspeler (doelskieter). Hy speel die grootste deel van sy loopbaan (van 1996 tot 2006) oorsee, waar hy in Engeland die Premier Liga-toekenning vir die beste doel van die 2001/2-seisoen kry. Van 1995 tot 2005 het hy in 74 wedstryde uitgedraf en 28 doele vir die Suid-Afrikaanse nasionale sokkerspan (Bafana-Bafana) geskiet. Die laaste klub waarvoor hy uitgedraf het was Bloemfontein Celtic. HAT Taal-en-feitegids, Pearson, Desember 2013, ISBN 978-1-77578-243-8 Hierdie artikel is ’n saadjie. Voel vry om Wikipedia te help deur dit uit te brei.


Mew is 'n Deense musiekgroep uit Hellerup en bestaande uit Jonas Bjerre, Bo Madsen en Silas Utke Graae Jørgensen. Baskitaarspeler Johan Wohlert was 'n stigterslid en het die groep in 2006 verlaat. Mew se musiek is al as indie en soms ook (soos op And the Glass Handed Kites) as progressiewe rock geklassifiseer. Die groep verwys soms tong-in-die-kies na hul musiek as "pretensieuse kunsrock". Mew-kitaarspeler Bo Madsen noem die groep "die wêreld se enigste indiestadiumgroep". Mew het in 1994 in Hellerup, 'n hoëklas voorstad van Kopenhagen, tot stand gekom. Hulle het 'n noemenswaardige impak op die Deense indietoneel gehad en het saam met handelinge soos Carpark North, Swan Lee en Saybia, onder andere, op die musiektoneel na vore gekom. In 2003 het Mew die toekennings vir "Album van die Jaar" en "Groep van die Jaar" by die Deense Musiekkritici-toekenningsfunksie gewen. Die groep se kommersiële deurbraak het gekom met die vrystelling van Frengers in 2003. Dit is beskryf as "'n werk van sagte briljansie, gemik op die epiese sonder om aan die bombastiese te raak, wat serebrale rangskikkings bied en terselfdertyd dinge toeganklik hou".


Nancy Sandra Sinatra (* 8 Junie 1940) is 'n Amerikaanse sangeres en aktrise. Sy is die oudste van drie kinders wat uit die huwelik van Frank Sinatra en sy eerste vrou Nancy Barbato (1917–2018) gebore is. As sangeres het sy veral met treffers soos These Boots Are Made for Walkin' (1966) en Somethin' Stupid ('n duet wat sy in 1967 saam met haar pa gesing het) bekendheid verwerf. Haar opname van Bang Bang (My Baby Shot Me Down), wat oorspronklik deur Cher gesing is, is vir die openingstoneel van Quentin Tarantino se rolprent Kill Bill gebruik. Ander gewilde treffers sluit Sugar Town, Summer Wine, How Does That Grab You, Darlin'? en die titellied vir die James Bond-film You Only Live Twice in wat in 1967 ontstaan het. Nancy Sinatra het haar loopbaan as sangeres en aktrise in die vroeë 1960's begin, maar aanvanklik net in Europa en Japan sukses behaal. Eers met These Boots Are Made for Walkin' het sy 'n transatlantiese nommer 1-treffer behaal.


Segerea is 'n administratiewe wyk in die Ilala-distrik van die Dar es Salaam-streek van Tanzanië. Volgens die 2002-sensus het die wyk het 'n totale bevolking van 75,821. "2002 Bevolking- en Behuisingsensus Algemene Verslag" (in Engels). Government of Tanzania. Geargiveer vanaf die oorspronklike op 21 Julie 2009. Besoek op 21 Augustus 2008. Hierdie artikel is ’n saadjie. Voel vry om Wikipedia te help deur dit uit te brei.


Wimpie van der Merwe is 'n Suid-Afrikaanse skrywer en regisseur. Hy het bekendheid verwerf my die rolprent Karate Kallie wat in 2009 vrygestel is. Van der Merwe het sy B-Tech graad in 2006 in Draaiboekskryf en Regie by TUT met lof verwerf. Karate Kallie eersdaags op die silwerdoek Geargiveer 11 November 2011 op Wayback Machine, Praag, 8 September 2009. Hierdie artikel is ’n saadjie. Voel vry om Wikipedia te help deur dit uit te brei.


Arnold Vosloo (gebore 16 Junie 1962, Pretoria) is 'n Suid-Afrikaanse akteur. Hy is bekend vir die titelrol wat hy vertolk in die 1999-film The Mummy en die vervolg in 2001, The Mummy Returns. Vosloo het sy loopbaan in die Suid-Afrikaanse teater begin waar hy verskeie Dalrotoekennings gewen het vir sy optredes in toneelstukke soos Don Juan, Hamlet, en Môre is 'n Lang Dag. Hy het vinnig 'n bekende persoon in Pretoria se Staatsteater geword. In 1984 gaan hy oor na rolprente, en speel die hoofrol in Boetie gaan Border toe, 'n komedie oor die Grensoorlog, saam met Frank Opperman. Ook in Circles in the Forest as Saul (gebaseer op die boek Kringe in 'n Bos van Dalene Matthee ) in 1990. Later speel Vosloo in die 'Boetie'-opvolger, Boetie op maneuvers in 1986. Met sy aankoms in die VSA keer Vosloo terug na die teater waar hy optree in Born In The RSA en in 'n kortstondige produksie van Salomé saam met Al Pacino. Sy Amerikaanse filmdebuut was in 1492: Conquest of Paradise (1992).


Die Tannenberg-monument (Duits amptelik respektiewelik Tannenberg-Nationaldenkmal en - ná 1934 - Reichsehrenmal Tannenberg) is tussen 1924 en 1927 naby Hohenstein in Oos-Pruise (tans Olsztynek in Pole) opgerig ter herdenking van die oorwinnings wat Duitse magte tydens die Eerste Wêreldoorlog teen invallende Russiese troepe behaal het, veral in die Slag by Tannenberg (1914) - wat na die Middeleeuse Slag van Tannenberg (1410) vernoem is - en die Slag by die Masoeriese Mere. Die Duitse bevelhebber, Paul von Hindenburg, wat die monument in 1924 ingewy het, is as nasionale held vereer en later tot rykspresident verkies. Die monument, wat in 1927 voltooi is, is deur die Berlynse argitekte Johannes en Walter Krüger ontwerp en deur die Weimarse Republiek gefinansieer. Die agthoekige uitleg met agt torings (elkeen met 'n hoogte van 20 meter) is volgens die voorbeeld van Frederik II, keiser van die Heilige Romeinse Ryk se Castel del Monte en Stonehenge geskep. Toe rykspresident von Hindenburg in 1934 oorlede is, is hy saam met sy vrou, wat reeds in die 1920's oorlede was, in die Tannenberg-monument ter ruste gelê.


Die Gouritsrivier is 'n rivier wat in die Wes-Kaap vloei. Dit ontspring in die Karoo noord van die Swartberge en mond wes van Mosselbaai in die Indiese Oseaan uit. Die presiese oorsprong van die naam Gourits kan nie met sekerheid aangehaal word nie. Korporaal Hieronymus Cruse het in 1667 'n Khoistam, die Gouriquas, aan die oewer van 'n rivier teëgekom wat later na hulle genoem is. Volgens bronne beteken die woord "vuil". 'n Portugese kaart van 1489 verwys na die naam Rio della Vache waar die Gourits moet wees. In Portugees is dit Rio das Vaccas (rivier van die koeie). Na Bartolomeus Dias se reis is die naam Rio dos Vaqueiros (rivier van die beeswagters) gebruik. Die grootte van Suid-Afrika se riviere in ag genome, is die Gourits 'n groot rivier. Die opvanggebied is soos 'n groot blaar met afmetings van noord na suid van 250 km en 350 km van wes na oos. Die gebied wat water versamel en deur die Gourits die see bereik, is 45 702 vierkante kilometer groot. Afgesien van 'n klein gebied oos van die Outeniquaberge is die hele gebied Karoo.


Siepietnica is 'n dorp in die Poolse woiwodskap Subkarpate. Die dorp is aan die Ropa-rivier en ongeveer 132 km suid van Krakau en 43 km noord van die grens met Slowakye geleë. Amptelike webwerf Geargiveer 4 Maart 2016 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Afrihost is een van die vier grootste internetdiensteverskaffers in Suid-Afrika, met hul hoofkantoor in Johannesburg en is in Augustus 2000 gestig. Afrihost was een van die eerstes wat in die ADSL-prysoorlog in 2009 hul pryse van die algemene R70 per gigagreep na onder R30 per gigagreep vir ADSL-dataverbindings verlaag het, saam met ander diensverskaffers soos Axxess, Web Africa en G-Connect. Die hoof- uitvoerende beampte in 2017 was Gian Visser. http://mybroadband.co.za/news/broadband/12971-The-best-broadband-deals-Dont-fool.html (en) Amptelike webwerf (en) Afrihost op Twitter Hierdie artikel is ’n saadjie. Voel vry om Wikipedia te help deur dit uit te brei.


Kaffeine is 'n vrye mediaspeler vir UNIX-rekenaars wat die K Desktop Enviroment gebruik. Amptelike webwerf Geargiveer 25 Mei 2008 op Wayback Machine Handboek[dooie skakel] Hierdie artikel is ’n saadjie. Voel vry om Wikipedia te help deur dit uit te brei.


Die Laerskool Simon van der Stel in Wynberg was tot einde 2019 die enigste oorblywende Afrikaansmediumskool in die suidelike voorstede van Kaapstad (naas Laerskool Paul Greyling in Vishoek), maar begin 2020 het die skool parallelmedium geword toe Engelse leerders in gr. R en gr. 1 ingeneem is. Die toekomstige eerste skoolhoof, mnr. J.D. Fick, en 10 ouers het die skool in Augustus 1928 gestig. Hulle besluit die eerste leerders sou van Januarie 1930 in die beplande Afrikaansmedium-skool in Wynberg opgeneem word. As eerste huisvesting vir die skool, is die Masonic-saal in Pierweg en die saal van die NG gemeente Wynberg, wat in 1930 reeds 101 jaar oud was, gehuur. Twee onderwyseresse het mnr. Fick bygestaan toe die skool in Januarie 1930 met 90 leerders begin. Dit was vier jaar voor Laerskool Nassau in Observatory en ses jaar voor Laerskool Groote Schuur in Rondebosch. Omdat goewerneur Simon van der Stel se plaas Constantia naby aan Wynberg geleë is, stel die eerste komiteevergadering op die gepaste naam, Simon van der Stel, voor. Die naam is goedgekeur en op 4 Junie 1930 bevestig.


Die Dardanelle (Turks: Çanakkale Boğazı; Grieks: Δαρδανέλλια, Dardanellia), voorheen bekend as die Hellespont (Grieks: Ελλήσποντος, Hellespontos), is ’n smal seestraat in Noordwes-Turkye wat die Egeïese See met die See van Marmara verbind. Die Dardanelle is 61 km lank, maar net 1,2 tot 6 km breed. Die gemiddelde diepte is 55 m (maksimum 82 m). Water vloei in albei rigtings, van die See van Marmara na die Egeïese See met ’n oppervlakstroom, en in die teenoorgestelde rigting met ’n onderstroom. Nes Turkye se ander belangrike seestraat, die Bosporus, skei die Dardanelle Europa (die Gallipoli-skiereiland) van Asië. Dit is ’n internasionale waterweg en saam met die Bosporus verbind dit die Swartsee met die Middellandse See. Die Turkse naam "Çanakkale Boğazı" kom van die stad aan die seestraat, Çanakkale (wat weer sy naam gekry het van sy beroemde kasteel – kale beteken "kasteel"). Die naam "Dardanelle" is afgelei van Dardanië, ’n antieke land aan Asiatiese oewer van die seestraat wat weer sy naam gekry het van Dardanos, die mitologiese seun van Zeus en Elektra.


Die NG gemeente Dutoitspan is die oudste gemeente van die Nederduitse Gereformeerde Kerk in Kimberley, hoewel die gemeente wat die latere stad se naam dra en vroeër Vooruitzicht geheet het, NG gemeente Kimberley, eerste 'n eie leraar beroep en bevestig het. Die twee gemeentes is kort na mekaar in 1872 gestig. As gevolg van die proklamasie van sir Henry Barkly in 1871 het die diamantvelde binne 'n grondgebied geval wat nie deur die NG Kerk van die Kaap of Vrystaat gedek is nie. Die Vrye Gemeentes van Dutoitspan en Vooruitzicht kon dus nie deur een of ander Ring van die genoemde Kerke "afgestig" word, soos die gebruik was, nie. Die Kaapse Sinode het egter tydens sy sitting in 1870, met dr. Philip Eduard Faure van die NG gemeente Wynberg as moderator, die noodsaaklikheid van die geestelike bearbeiding van die delwers besef en besluit om 'n afgevaardigde na die diamantveld te stuur. Die keuse het geval op ds. G.W. Stegmann sr. en op 16 Februarie 1871 vertrek hy na Dutoitspan. In Julie 1871 het 'n vergadering van die lidmate van die NG Kerk op Dutoitspan byeengekom om die eerste kerktent-komitee te kies.


Gaalkacyo (Arabies: جالكعيو) is die hoofstad en grootste stad van die omstrede gebied Galmudug in Somalië. Die suidelike deel is in Galmudug, terwyl die noordelike in die omstrede gebied Puntland geleë is. Die stad het 'n bevolking van sowat 62 000 in 2010 gehad. Dit is net suidoos van die grens tot Ethiopië geleë. Wikimedia Commons het meer media in die kategorie Gaalkacyo. Hierdie artikel is ’n saadjie. Voel vry om Wikipedia te help deur dit uit te brei.


Anneli van Rooyen is 'n bekende Afrikaanse sangeres. Sy is in 1979 as die algehele wenner van die ATKV se Crescendo aangewys. Van haar treffers sluit in: Sewe sakke sout, Neem my op vlerke, Seemeeu!, Ek lewe en Seënbede. Van Rooyen ly aan trigeminale neuralgie, 'n toestand wat tot ernstige pyn aan die regterkant van haar gesig lei. Sy het al verskeie breinoperasies ondergaan om die toestand te behandel. Op 26 Januarie 2020 is Anneli ook ingehuldig as 'n lewende legende in die Suid-Afrikaanse legendesmuseum. Sy was een van slegs 20 legendes van wie daar ook 'n borsbeeld gemaak is. Neem My Saam, 1980 Ken Jy My?, 1982 Kleinverlang, 1983 Ek Wil Jou Ken, 1984 Ek Lewe, 1986 Vanaand Gaan Die Volkies Koring Sny, 1988 Soos Ou Vriende, 1988 Voel Die Lewe, 1989 Ek Glo, 1990 Daar´s Musiek, 1992 Meer En Meer, 1996 Treffers Op Versoek, 1998 Halleluja, 2002 Seënbede, 2003 Weerklink Halleluja, 2003 Nogtans sal ek sing, 2015 http://www.annelivanrooyen.co.za/pers4.htm Lys van Suid-Afrikaanse musikante Van Rooyen se Facebook-bladsy Ek Lewe op YouTube Seemeeu! op YouTube Seënbede op YouTube


Liefling (die movie) is 'n Afrikaanse rolprent wat op 19 November 2010 in teaters landwyd in Suid-Afrika begin draai het. Die rolprent is van Engelse onderskrifte voorsien om dit vir 'n wyer gehoor toeganklik te maak. Liefling is deur Linda Korsten, Gé Korsten se dogter, vervaardig en sy het dit aan hom opgedra. Bryan Webber is die regisseur. Die rolprent se webtuiste beskryf dit as die eerste grootskerm Afrikaanse musiekblyspel ("musical") in meer as 30 jaar. Die rolprent is 'n musiekblyspel. Bobby van Jaarsveld Lika Berning (van den Berg) Marlee van der Merwe Elize Cawood Rouel Beukes Sonja Herholdt Kurt Darren Willem Botha Anna Davel en andere. Lys van Afrikaanse rolprente Liefling – die musiekblyspel, Sarie se webwerf, besoek op 27 Februarie 2010 Die rolprent se amptelike webtuiste Voorskou op YouTube


'n Membranofoon is 'n musiekinstrument waarmee klank geproduseer word deur 'n gespanne vel (membraan) te laat vibreer. Die vibrasie word voortgebring deur: slaan op dromme met 'n stok of met die hand; dit is verreweg die algemeenste. wrywing of stryk. sing of blaas. Die vibrasiepatrone in 'n membraan heet Chladni-patrone. Hierdie artikel is ’n saadjie. Voel vry om Wikipedia te help deur dit uit te brei.


Die 2008 Super 14-seisoen het in Februarie 2008 afgeskop meet voorseisoenwedstryde wat van middel Januarie gespeel is. Dit het op 30 Mei ten einde geloop. Die 2008 seisoen was die derde van die vergroting van die kompetisie, wat gelei het tot die verandering van Super 12 na Super 14. Die skedule was oor 'n tydperk van 3½ maande met 94 wedstryde waarvan elke span een keer teen elk van die dertien ander spanne gespeel het (in 'n rondomtalietoernooi) plus twee halfeindrondes en een eindronde. Elke span het een loslootjie oor die veertien rondes gekry. Die 2008-kompetisie was die hoogste vlag wat die Eksperimentele wetsvariasies (ELV's) van die Internasionale Rugbyraad (IRR) op die proef gestel het. Die wette is by verskeie kompetisies in die noordelike en suidelike halfrond op die proef gestel. Voor hierdie seisoen van die Super 14 was die hoogste vlak waarop die reëls beproef is die Australiese Rugbykapioenskap van 2007. Die bekendstelling van die wetsvariasies vir die 2008-seisoen is deur die kompetisie se beheerliggaam, SANZAR, goedgekeur op 'n vergadering op 4 Desember 2007.


İstiklal Caddesi of Onafhanklikheidslaan is een van die bekendste lane in Istanboel, Turkye, en word oor ’n naweek maklik deur drie miljoen mense per dag besoek. Dit is in die historiese Beyoğlu-distrik geleë en is ’n elegante voetgangerslaan van sowat 3 km lank met uitgelese boetieks, musiek- en boekwinkels, kunsgalerye, bioskope, kroeë, nagklubs, biblioteke, bakkerye en restaurante. Dit begin by die Middeleeuse buurt naby die Galata-toring en eindig by Taksim-plein. In die historiese Karaköy-distrik kan ’n mens die wêreld se tweede oudste ondergrondse trein, bekend as die Tünel (die Tonnel), sien. Dit het in 1875 begin loop. Weerskante van die kosmopolitiese laan is belangrike geboue geleë soos skole, kerke, moskees en die konsulate (voor 1923 ambassades) van verskeie lande soos Frankryk, Griekeland, Rusland, Spanje, Swede, Nederland en Brittanje. Tydens die tyd van die Ottomaanse Ryk is die laan Cadde-i Kebir (Groot Laan) genoem en was dit ’n gewilde ontmoetingsplek vir Ottomaanse intellektuele en Europeërs, wat dit Grande Rue de Péra genoem het.


Die keiserlike harem (Turks: Harem-i Hümâyûn) van die Ottomaanse Ryk (1299–1923) was een van die belangrikste elemente van die hof. Dit was in die Weste bekend as die Seraglio, ’n Italiaanse term. Die sultan se ma het in die harem gebly, asook sy vroue, byvroue en kinders, die eunugs wat die harem bewaak het, die hoof-eunug en hulle bediendes. Een van die bekendste en grootste harems van die Ottomaanse tyd was in die Topkapı-paleis in Istanboel. Dit het meer as 400 kamers beslaan. Die moeder van ’n nuwe sultan het ná haar seun se troonbestyging met prag en praal na die harem gekom en die rol van keiserinmoeder (Valide Sultan) aangeneem. Sy was die hoof van die harem en het oor die lede van die dinastie regeer. Keiserinmoeders het tydens verskeie tydperke die politieke lewe in die Ottomaanse Ryk beïnvloed en het die gesag gehad om die verhouding tussen die sultan en sy vroue en kinders te reguleer. Sy was ’n majestueuse simbool van die dinastie en het groot mag gehad. Om die dinastie se voortbestaan te verseker, is mooi en intelligente vroueslawe uit buurlande as byvroue (Cariyes) gebruik.


Die NG gemeente Durban het van al die gemeentes van die NG Kerk wat die naam van 'n stad dra, die ergste onder die ontvolking deur Afrikaanssprekendes van Suid-Afrikaanse middestede deurgeloop, sodat dit teen 2010 nog net in naam bestaan het met 3 doop- en 30 belydende lidmate, vergeleke met byvoorbeeld 134 doop- en 925 belydende lidmate in 1979. (Drie ander stadsgemeentes, Klerksdorp, Germiston en Alberton, is weliswaar by aanliggende gemeentes ingelyf.) Omstreeks 1843, tydens die besoek van dr. Abraham Faure van die Kaapse gemeente, was daar reeds 'n afsonderlike gemeente van die NG Kerk in Durban, wat net twee jaar ná die NG gemeente Pietermaritzburg gestig is. Dit was gesetel op die goewermentsplaas Paarde Plaat, 'n plekkie aan die kus naby aan die teenswoordige stad. Ds. Daniel Lindley het dié gemeente gestig wat hom uitgestrek het tot aan Sterkspruit na die kant van die hoofstad. Die kerkraad het toe bestaan uit oudll. A. de Jager en S. Landman, en diakens L. Fourie en F. de jager.


Die 2006 Super 14-seisoen het in Februarie 2006 afgeskop met voorseisoenwedstryde wat van middel Januarie gespeel is. Dit het op 27 Mei ten einde geloop. Die 2006-seisoen was die eerste van die vergroting van die kompetisie, wat gelei het tot die verandering van Super 12 na Super 14. Die skedule was oor ’n tydperk van 3½ maande met 94 wedstryde waarvan elke span een keer teen elk van die dertien ander spanne gespeel het (in ’n rondomtalietoernooi) plus twee halfeindrondes en een eindronde. Elke span het een loslootjie oor die veertien rondes gekry. Pos = Tabel Posisie S = Speel W = Wen (4 punte) G = Gelykop (2 punte) V = Verloor (0 punte) PV = Punte vir (Totale punte aangeteken) PT = Against (Totale punte afgestaan) +/- = Punteverskil (Die totaal van PV minus PT punte) BP = Bonuspunt Spanne kan tot twee bonuspunte in ’n rondomtaliewedstryd verdien. Een bonuspunt word toegeken vir ’n span wat vier of meer drieë gedruk het in een wedstryd, ongeag die uitslag van die wedstryd.


Wynand Strydom (gebore Wynand Wilhelm Strydom op 24 November 1975 in Pretoria) is 'n Afrikaanse sanger met 'n diep basstem. Hy matrikuleer in 1993 van die Hoërskool Oos-Moot. Van sy treffers sluit in Katrina en Sally Williams Nougat. Strydom is op 4 April 2010 met sy verloofde en medesanger Chereé in die eg verbind. Wynand & Chereé (3 CD stel) Vasgevang In My, 2008 MAROELA Dit is ons lewe, saam met Chereé, 2007 LEO MUSIEK/FANTASIA Pyltjies innie sand CD/boek, saam met Francis Grobler, 2007 GRIFFEL MEDIA Pamperlang, 2006 MAROELA Koos wie?, MAROELA Anders & Hoekom 2CD, MAROELA Anders, 2003 MARGO BOOKS musicians.co.za Geargiveer 21 Junie 2008 op Wayback Machine, besoek op 30 Maart 2010. 'n Liefde soos in drome Geargiveer 27 April 2020 op Wayback Machine, jouwêreld e-tydskrif, Februarie 2010, Jaargang 2 Uitgawe 7. Lys van Suid-Afrikaanse musikante Wynand Strydom se amptelike webtuiste Geargiveer 12 April 2010 op Wayback Machine Wie weet op YouTube Katrina op YouTube Anderkant van Blou op YouTube


Die Baron is die verhoognaam van Deon Heyneke, 'n Afrikaanse sanger. Myself, PYP MUSIEK Bakgat Boogie, CRESCENDO Alles, CRESCENDO Die Baron troos Vleis met gedig[dooie skakel], Beeld, 27 Mei 2004. Lys van Suid-Afrikaanse musikale kunstenaars Hierdie artikel is ’n saadjie. Voel vry om Wikipedia te help deur dit uit te brei.


Geel is 'n Belgiese munisipaliteit en stad (sedert 1985) in die Vlaamse provinsie Antwerpen. Die munisipaliteit het sowat 37 000 inwoners (2011) en 'n oppervlakte van 110 km². Sy beskermheilige is die heilige Dimpna van Geel. (nl) Die amptelike webwerf van die munisipaliteit Hierdie artikel is ’n saadjie. Voel vry om Wikipedia te help deur dit uit te brei.


Kippie ‘Morolong’ Moeketsi (1925-1983) was 'n Suid-Afrikaanse jazz musikant wat die saxofoon bespeel het. Moeketsi was in Johannesburg gebore en was die jongste van vier broers wat elk 'n instrument bespeel het. Morolong is in 1983 na jare se oormatige gebruik van alkohol oorlede. Die Newtown-jazzklub, Kippies, wat by die "Market Theatre" in Johannesburg geleë is, is na hom vernoem. Lys van Suid-Afrikaanse musikante Hierdie artikel is ’n saadjie. Voel vry om Wikipedia te help deur dit uit te brei.


S.V. Drochtersen/Assel is 'n sokkerklub uit Drochtersen in die deelstaat Neder-Sakse in Duitsland. Assel is 'n dorpsdeel van Drochtersen wat tot 1972 'n onafhanklike dorp was. Die klub is op 19 April 1977 gestig as 'n samesmelting van die sokkerafdelings van Vereinigte Turnvereine Assel von 1909 en Turnverein Germania Drochtersen (gestig op 11 Augustus 1897). Die eerste samesprekings tussen die klubs het reeds op 17 April 1974 plaasgevind, maar toe die voorstelle aan die lede van die klubs voorgelê is, het VTV Assel se lede teen die samesmelting gestem. Die twee klubs het wel tussen 1974 en 1977 gesamentlike jeugspanne in die veld gestoot as JSG Südkehdingen. Beide moederklubs bestaan steeds en S.V. Drochtersen/Assel is eintlik 'n gesamentlike onderneming (Spielvereinigung) van die twee klubs se sokkerafdelings. Die klub se beste prestasie was 'n 6de plek in die Oberliga in 2009. Amptelike klubwerf Geargiveer 15 April 2010 op Wayback Machine


Tokai is 'n groot woonbuurt en voorstad van Kaapstad in Suid-Afrika. Dit is geleë teen die hange van die Constantiaberg, (deel van die Tafelberg-bergreeks) en is aangrensend tot Steenberg en Kirstenbosch aan die suidekant, Bergvliet aan die oostekant, Constantia aan die noordekant en die SAFCOL-denneplantasie teen die berghange aan die westekant. Tokai is vernoem na Tokaj, 'n heuwelreeks in Hongarye. Oorspronklik het die gebied uit wynplase en kleinhoewes bestaan. Party van die oorspronklike Kaaps-Hollandse huise bestaan nog steeds. Die woonbuurt het in die laat 1940's ontstaan spesifiek vir behuising aan Suid-Afrikaanse soldate wat vanaf die Tweede Wêreldoorlog teruggekeer het. Die Pollsmoor-gevangenis, waar Nelson Mandela en ander politieke gevangenis deur die Apartheid-regering aangehou is, is in Tokai. Mnr. Mandela was vir vier jaar hier aangehou (1984 tot 1988), na sy oordrag vanaf Robbeneiland, voor hy na die Victor Verster-gevangenis verskuif is tot sy vrylating op 11 Februarie 1990. Sommige van Tokai se strate is met rooi bakstene geplavei. Stroompies vloei deur Tokai en die denneplantasies, wat sogenoemde "groen some" vorm.


Die geelbek (Atractoscion aequidens) is 'n seevis wat aangetref word vanaf Tafelbaai al langs KwaZulu-Natal se kus tot by die suide van Mosambiek. Die vis word ook aangetref aan die weskus van Afrika, vanaf die Golf van Guinee tot by Angola. Die vis word ook aangetref in Australië waar dit bekend staan as teraglin. Die binnekant van die bek en die kieudeksel is geel. Die stert is konkaaf en die vis is silwer terwyl die rug 'n koperkleurige skynsel het. Die pens is wit. Die vis word tot 1,2m lank en weeg dan 11,2 kg. Die IGFA rekord is 14,9 kg wat by Algoabaai gevang is. Hulle kom voor in water wat 15 – 50 m diep is oor sanderige bodems, rotsriwwe en naby skeepswrakke. Die onvolwasse vissies word soms in strandmere gevind. Die vis leef in skole wat hulle onderhewig maak aan oorbenutting. Hulle eet maasbankers, makriel en sardyne. Die volwasse visse migreer gedurende die lente vanaf die Wes- en Oos-Kaap tot by die kus van KwaZulu-Natal om te broei. Die vis moet nie verwar word met die geelstert nie. Dit is 'n waardevolle eetvis.


Die Mier Plaaslike Munisipaliteit was een van die plaaslike munisipaliteite in die ZF Mgcawu-distriksmunisipaliteit in die Noord-Kaap, Suid-Afrika. Mier het met die [[://Khara[dooie skakel] Hais Plaaslike Munisipaliteit]] saamgesmelt direk na die 2016 plaaslike verkiesing, om die nuwe Dawid Kruiper Plaaslike Munisipaliteit te vorm. Upington word die setel. Mier lê wes van die Nossobrivier, die Moloporivier en die nedersetting Askham. Die noordgrens is die grens met die Kalahari Gemsbokpark (Kgalagadi Oorgrenspark, Kgalagadi Vredespark) op nagenoeg die 26°-suiderbreedtelyn. Aan die westekant vorm die 20°-oosterlengtelyn die grens met Namibië. Rietfontein en die Hakskeenpan is die kern van die gebied. Die naam Mier (of Mierland) verwys na die groot aantal mere of panne wat tussen die Nossob, Molopo, die Kurumanrivier en die Oranjerivier voorkom. Hierdie panne het slegs water in die uitsonderlike geval van 'n goeie reënjaar. Sommige van die panne is besonder groot. Hakskeenpan beslaan 24 km by 10 km en die Koppieskraalpan het 'n deursnee van 10 km. Die plat beddings word as paaie gebruik.


Die Galjoen (Dichistius capensis) is 'n vis endemies aan Suider-Afrika en kom aan die kus vanaf Namibië tot by Durban voor. In Engels staan die vis ook as die Galjoen bekend. In rotsareas is die vis swartbruin tot donkergrys en word binne sekondes silwerkleurig wanneer dit oor wit sandareas beweeg. Dit het 'n dik lyf en klein skubbetjies. Dit kan 'n lengte van tot 80 cm bereik en word 6,5 kg swaar. Dit is ook Suid-Afrika se nasionale vis. Die vis kom voor in onstuimige water in rotsagtige en sandstrande met sterk golfaksie. Hulle vreet mossels, eendmossels, rooiaas, alge en borselwurms. Hulle neig om aan 'n gebied gebonde te wees. Die wyfies bereik volwassenheid sodra hulle 34 cm lank is na ongeveer ses jaar. Hulle skiet kuit van Oktober tot Maart. Dit is 'n gesogte eetvis. Die SADSAA hengelrekord is 1,8 kg. Die vis mag nie gevang word van die 15de Oktober tot die laaste dag van Februarie nie. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies First Field Guide to Fishes of Southern Africa.


De Vlugt is 'n klein nedersetting op die R339-streeksroete tussen Knysna en Avontuur in die Wes-Kaap, Suid-Afrika. Die nedersetting is langs die Keurboomsrivier. Die nedersetting het ontstaan toe Thomas Bain die Prins Alfredpas gebou het. Sy arbeiders, 270 bandiete, het vanaf 1861 in 'n kamp op die plaas De Vlugt gewoon. Bain en sy gesin het in die opstal gewoon. Daar is 'n ou waterwiel wat nog in gebruik is. Die jaarlikse Karoo-tot-Kus bergfiets wedren gaan deur De Vlugt. Lys van dorpe in Suid-Afrika Op Pad in Suid-Afrika B.P.J. Erasmus. 1995 ISBN ISBN 1-86842-026-4 De Vlugt op Wikimapia


Die Dageraad (Chrysoblephus cristiceps) is 'n skaars en endemiese vis wat aan die kus van Tafelbaai tot by Durban aangetref word. Dit is meer volop suid van Oos-Londen. Dit word tot 70 cm lank en kan tot 8.7 kg weeg. Die vis is pienk tot rooi en wit aan die onderkant. Hulle het 'n kenmerkende donkerrooi vlek aan die punt van die rugvin. Volwasse visse het blou lyn onder die oë. Groot volwasse visse ontwikkel 'n hoë voorkop. Die jong visse is pienk met 'n horisontale band deur die middel van die lyf en twee vlekke onder die rugvin. Die vis word aangetref op aflandige rotsriwwe tussen 25 tot 100m diep. Hulle kom in skole voor. Hulle vreet meestal in die vroeë oggende en vreet dan krappe, wurms, tjokka, vis en seesterre. Hulle word ook gevang met 'n verskeidenheid aas. Die vis is oorvang en aksie is nodig sodat die bevolking kan herstel. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Ensiklopedie van Suidelike Afrika, Eric Rosenthal, 1967 Gids tot die Kusgebiede van Suid-Afrika.


Die Aganang Plaaslike Munisipaliteit was een van die plaaslike munisipaliteite in die Capricorn-distriksmunisipaliteit in Limpopo, Suid-Afrika. Dit is na die 2016 Munisipale verkiesing ontbind, om saam te smelt met sy buurmunisipaliteite. adrianfrith.com 2011-sensus


Die Mutale Plaaslike Munisipaliteit was een van die plaaslike munisipaliteite in die Vhembe-distriksmunisipaliteit in Limpopo, Suid-Afrika. In 2016 het dit met kleiner suidoostelike dele van Makhado Plaaslike Munisipaliteit saamgesmelt om die nuwe Collins Chabane Plaaslike Munisipaliteit te skep. Op sy beurt is die grondgebied in die verre-noordoostelike hoek van die land aan die Musina Plaaslike Munisipaliteit afgestaan. Enkele van die groter nedersettings in die munisipaliteit: adrianfrith.com 2011-sensus Statistiek Suid-Afrika, 2011


Die Mogalakwena Plaaslike Munisipaliteit is een van die plaaslike munisipaliteite in die Waterberg-distriksmunisipaliteit in Limpopo, Suid-Afrika. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Die Party vir die Vryheid (Nederlands: Partij voor de Vrijheid, PVV) is 'n Nederlandse regs-populistiese politieke party wat in 2006 gestig is. Die party se politieke leier en enigste amptelike lid is Geert Wilders. Die Party vir die Vryheid kan as 'n voorsetting van die in 2008 opgehefte Lys Pim Fortuyn (LPF) beskou word. Van 14 Oktober 2010 tot 5 November 2012 het die Christen-Demokratiese Appèl (CDA) met die regs-liberale Volksparty vir Vryheid en Demokrasie (VVD) die Rutte I-kabinet gevorm. Mark Rutte het die amp van Eerste Minister in hierdie minderheidskabinet beklee wat deur die PVV gesteun is. Sedert die verkiesings van 2017 het die PVV steun verloor aan die nuwe regs-populistiese party Forum vir Demokrasie en aan die nuwe konserwatief-liberale party JA21. Die verkiesings van die nuwe Tweede Kamer op 17 Maart 2021 is deur die Party vir die Vryheid verloor. Die party behaal toe 17 setels (-3). Partij voor de Vrijheid (PVV), Parlement.com Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Thomas Martin Lowry FRS (* 26 Oktober 1874, Low Moor, Bradford, Wes-Yorkshire, Engeland - † 2 November 1936 Cambridge) was 'n Engelse skeikundige. Hy het skeikunde gestudeer onder Henry Armstrong, 'n Engelse skeikundige wat veral in die organiese chemie belang gestel het, maar ook in die aard van ione in waterige oplossings. In 1898 het Lowry Armstrong se assistent geword. In 1898 het hy die verandering van die optiese rotasie van nitro-d-kamfer met die tyd waargeneem en daaraan die naam mutasioneel verleen. In 1906 het hy lektor in skeikunde geword by die Westminster Training College. In 1912 gaan hy na Guy's Hospital Medical School en word in 1913 die skeikunde-afdeling se direkteur en die eerste skeikundeprofessor in enige mediese skool in Londen. In 1920 word hy die eerste bekleër van 'n leerstoel in fisiese chemie van die Universiteit van Cambridge. Hy bestudeer die optiese rotasie veroorsaak deur die suur- en basis-gekataliseerde reaksies van kamfer-derivate. Hierdie werk resulteer in 'n definisie van wat 'n suur en 'n basis is wat gebaseer is op die uitwisseling van 'n proton.


Die Kgatelopele Plaaslike Munisipaliteit is een van die plaaslike munisipaliteite in die ZF Mgcawu-distriksmunisipaliteit in die Noord-Kaap, Suid-Afrika. Nedersettings in die munisipaliteit: Danielskuil (setel) Lime Acres Owendale


Die Ditsobotla Plaaslike Munisipaliteit is een van die plaaslike munisipaliteite in die Ngaka Modiri Molema-distriksmunisipaliteit in Noordwes, Suid-Afrika. Nedersettings in die munisipaliteit sluit in: Coligny Itsoseng Lichtenburg (setel) Hierdie Noordwes-verwante artikel is slegs 'n saadjie. U kan ons wikipedia help deur dit uit te brei.


Die Khâi-Ma Plaaslike Munisipaliteit (voorheen bekend as die Boesmanland Plaaslike Munisipaliteit) is een van die plaaslike munisipaliteite in die Namakwa-distriksmunisipaliteit in die Noord-Kaap, Suid-Afrika. Nedersettings in die munisipaliteit: Aggeneys Onseepkans Pella Pofadder Hierdie artikel is ’n saadjie. Voel vry om Wikipedia te help deur dit uit te brei.


Die Ndwedwe Plaaslike Munisipaliteit is een van die Plaaslike Munisipaliteite in die iLembe-distriksmunisipaliteit in KwaZulu-Natal, Suid-Afrika. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Die Msinga Plaaslike Munisipaliteit is een van die plaaslike munisipaliteite in die uMzinyathi-distriksmunisipaliteit in KwaZulu-Natal, Suid-Afrika. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Lourens (Louw) Geldenhuys (Kliprivier, Heidelberg, 6 Desember 1864 – Johannesburg, 31 Augustus 1929) was 'n baanbreker van die Witwatersrand en 'n politikus van die Suid-Afrikaanse Party en sy voorgangers. Geldenhuys was 14 jaar oud toe sy vader na die plaas Wilgespruit verhuis waar Geldenhuys sr. in die geselskap van Struben ontdek het dat die hoofgoudrif oor die plaas loop. Nadat hy die plaas aan Frederick Struben verkoop het, het Struben sr. en sy drie seuns die mineraleregte van Elandsfontein gehuur en 'n nuwe soektog na goud begin. Hulle ontdek dit op wat later bekend sou staan as Geldenhuys Estate, Elandsfontein No. 1. Lourens en een van sy broers koop Braamfontein, waar hulle gehoop het om die Clifton Reef te ontdek. Toe dit nie geluk nie, verdeel hulle die plaas en Lourens noem sy gedeelte Emmarentia, ter ere van sy vrou, na wie die latere woonbuurt ook genoem is. Die Afrikaanse primêre skool in Linden, die Laerskool Louw Geldenhuys, is in 1936 na hom genoem. Die voorstad Emmarentia heet na sy vrou.


Hjalmar Reitz (Bloemfontein, 25 Februarie 1877 – Johannesburg, 10 Januarie 1946) was 'n Suid-Afrikaanse politikus, skrywer en die oudste seun van die Vrystaatse president F.W. Reitz. Reitz studeer in die regte in Londen en Amsterdam en keer in 1899 terug na die Vrystaat om deel te neem aan die Anglo-Boereoorlog, maar word op Vryheid gevange geneem en na Indië verban. Ná die oorlog hervat hy sy studies in Nederland en verwerf 'n doktorsgraad aan die Universiteit van Amsterdam in die regte. Hy keer in 1904 terug en word registrateur vir regter J.S. Curlewis en die volgende jaar begin hy praktiseer as lid van die balie in Pretoria, en daarna aan die sybalie. Hy word in 1915 verkies tot die Transvaalse Provinsiale Raad as ondersteuner van genl. J.B.M. Hertzog en bly lid van die Raad tot hy in 1924 Nasionale Party-lid van die Unie-Volksraad word vir Brits. Hy vergesel genl. Hertzog en dr. D.F. Malan in 1919 as lid van die republikeinse afvaardiging na die vredeskonferensie in Parys.


Vir ander gebruike van die term Kliprivier, sien Kliprivier. Die Kliprivier is 'n sytak van die Tugelarivier in KwaZulu-Natal. Die rivier ontspring aan die westekant van KwaZulu-Natal, vloei aanvanklik ooswaarts en swaai dan suid. Dit vloei in die Windsordam en dan weer oos. Die rivier gaan deur die middedorp van Ladysmith en sluit daarna by die Tugelarivier aan. South Africa Road Atlas. MapStudio. ISBN 978-1-77026-154-9 Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Pacaltsdorp is 'n voorstad van George, Wes Kaap. In die Apartheidsera is dit die kleurlingwoonbuurt wat met George geassosieer, maar onafhanklik geadministreer is. Die N2 nasionale pad gaan daardeur. Die dorpie het ontstaan uit 'n sendingstasie wat hier begin is in 1813 deur eerwaarde Carl August Pacalt van Duitse oorsprong. Die dorp is na hom vernoem uit erkenning van sy werk in die gemeenskap. Munisipaliteit (1) — Die dorpsraad se eerste wapen was : In vier gedeeld, die snylyn golwend, I in goud 'n rooi toring; II in groen 'n aronskelk van natuurlike kleur; III in groen twee akkers op 'n enkele tak van natuurlike kleur; IV in goud 'n suikerbekkie sittend op 'n tak van natuurlike kleur; die skild oortop met 'n rooi muurkroon. Aan weerskante van die skild was twee groen blare. Die wapenspreuk was "Vigilate". Raadslid Andy Lamont het die wapen ontwerp. Munisipaliteit (2) — 'n Nuwe wapen is in 1990 by die Buro vir Heraldiek geregistreer : Gewelfd deursnede, groen en silwer, in die skildhoof drie akkers aan 'n enkele geblaarde stingel, alles goud, in die skildvoet 'n kortbeksuikerbekkie van natuurlike kleur, sittend op 'n rooi tak.


Noordenveld is 'n munisipaliteit in die Nederlandse provinsie Drenthe. Die munisipale gebied het sowat 31 000 inwoners (2021) en 'n oppervlakte van 205 km². Noordenveld is in 1998 gestig en gevorm uit die munisipaliteite Norg, Peize en Roden (tegelyk die administratiewe setel van die munisipaliteit). Plekke in die munisipale gebied van Noordenveld: Altena, Alteveer, Amerika, De Pol, Een, Een West, Foxwolde, Huis ter Heide, Langelo, Lieveren, Leutingewolde, Matsloot, Nietap, Nieuw-Roden, Norg, Peest, Peize, Peizermade, Peizerwold, Roden, Roderesch, Roderwolde, Sandebuur, Steenbergen, Terheijl, Veenhuizen, Westervelde en Zuidvelde. Amptelike webwerf


Die Vlieënde Hollander is 'n beroemde seelegende van die Kaap. Volgens oorlewering het kaptein Henderik van der Decken in die 17de eeu in 'n stormwind gesweer dat hy om die Kaap die Goeie Hoop sal vaar al duur dit ook tot die Oordeelsdag. Die legende wil dit hê dat hy nog altyd probeer om om die Kaap te seil. Die Vlieënde Hollander is glo deur baie seevaarders gesien, insluitende Koning George V toe hy as adelbors in 1880 op die H.M.S Bacchante was. Richard Wagner, die Duitse komponis, het die Vlieënde Hollander as tema vir een van sy operas gebruik. By Terneuzen in Nederland is daar 'n monument wat hierdie legende herdenk. Ensiklopedie van Suidelike Afrika, Eric Rosenthal, 1967 Hierdie artikel is ’n saadjie. Voel vry om Wikipedia te help deur dit uit te brei.


Willem ("Willie") Christiaan Botha (31 Maart 1912) is 'n Suid-Afrikaanse atleet wat aan die Olimpiese Somerspele in 1936 deelgeneem het. Hy is op 31 Maart 1912 in Petrusburg in die Vrystaat gebore. Tydens die Olimpiese Spele van 1936 is hy in die eerste rondte van die 800m naellope uitgeskakel. Hy was ook deel van die Suid-Afrikaanse span wat aan die mans 4x400 meter aflos deelgeneem het. Die span is ook tydens die eerste rondte uitgeskakel. By die Empire Games van 1934 wen hy 'n silwer medalje in die 880 jaart naellope. Hy neem ook aan die 440 jaart naellope deel, maar word uiteindelik uitgeskakel. sports-reference.com Geargiveer 18 April 2020 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Viedgesville is 'n klein dorpie in die Transkeistreek, Oos-Kaap, Suid-Afrika. Die dorpie lê langs die N2 nasionale pad en is vernoem na 'n Duitse handelaar wat homself hier gevestig het in die 19de eeu. Die pad na Koffiebaai draai hier af. Lys van dorpe in Suid-Afrika B.P.J. Erasmus: Op Pad in Suid-Afrika. 1995. ISBN 1-86842-026-4 Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


Ncora is 'n nedersetting in die Transkeistreek in die Oos-Kaap, Suid-Afrika. Dit lê op die oewer van die Tsomorivier en die Ncoradam is noord van die dorp. Die besproeiingskema onder die dam staan bekend as die Ncoraskema. Die naaste dorp is Tsomo. Lys van dorpe in Suid-Afrika Ncora tydens 2001-sensus Op Pad in Suid-Afrika. B.P.J. Erasmus. 1995 ISBN 1-86842-026-4 Hierdie artikel is ’n saadjie. Voel vry om Wikipedia te help deur dit uit te brei.


David Ben-Gurion (Hebreeus: דוד בן גוריון; Arabies: دافيد بن غوريون; gebore as David Grün; 16 Oktober 1886 in Płońsk, Kongres-Pole – 1 Desember 1973 in Tel HaSjomer, Israel) was ’n Israeliese politikus en een van die hoofrolspelers in die totstandkoming van die onafhanklike Joodse staat Israel. Hy was ook die eerste premier van Israel en een van die stigters van die sosiaal-demokratiese Arbeidersparty van Israel, Awoda. Tussen 1948 en 1963 het hy die amp van partyleier beklee. Ben-Gurion het tussen 1948 en 1954 en nog eens tussen 1955 en 1963 as premier van Israel gefungeer. In 1948 het hy ook voorsitter van die Voorlopige Staatsraad (eintlik president) gewees. In 1955 het hy tydelik ook die amp van minister van verdediging beklee. HAT Taal-en-feitegids, Pearson, Desember 2013, ISBN 978-1-77578-243-8 (en) David Ben-Gurion, webwerf van die Knesset. Hierdie artikel is ’n saadjie. Voel vry om Wikipedia te help deur dit uit te brei.


Roosolie is 'n kosbare eteriese olie wat deur middel van waterdamp-distillasie uit die blomblaartjies van vars rose verkry word. Die twee roos-soorte, waarvan die olie hoofsaaklik berei word (Rosa centifolia en Rosa damascena), word vandag veral in die Bulgaarse Vallei van Rose, in Frankryk, Turkye en Marokko gekweek. Daarnaas produseer ook Iran, Afghanistan, Georgië, die Oekraïense Krimskiereiland en die Russiese Federasie noemenswaardige hoeveelhede roosolie. Ondanks sy hoë prys (in 2011 was die gemiddelde groothandelsprys sowat ZAR 300 tot ZAR 500 per 1 milliliter) en nuwe tegnieke vir organiese sintese is natuurlike roosolie steeds een van die mees gebruikte eteriese olies in die parfuumbedryf. Roosolie word daarnaas ook vir farmaseutiese en geneeskundige doeleindes gebruik en speel as geurmiddel 'n belangrike rol in die kookkuns van die Nabye Ooste, maar ook by die produksie van marsepein en sekere likeurs. Voor die invoering van waterdamp-distillasie is die blomblaartjies met behulp van olies met hoë vetinhoud geëkstraheer. Die Griekse filosoof en natuurkundige Theophrastos van Eresos (omstreeks 370 v.C.) het in een van sy werke die ontginning van roosolie met behulp van sesaamolie beskryf.


Ds. Paul Nel (Greytown, 26 Januarie 1867 - Ermelo, 7 Oktober 1943) was predikant in die Nederduitse Gereformeerde Kerk en moderator van die Transvaalse Kerk. Hy het vroeg in sy lewe die roeping ontvang om predikant te word. Hy studeer aan die Kweekskool op Stellenbosch en deurloop sy vierjarige studiekursus met welslae. Hy is op 22 September 1892 gelegitimeer en vertrek na Masjonaland. Hier het hy net 'n jaar lank gewerk toe hy 'n beroep na Makwassie ontvang en aanneem. In dié gemeente staan hy net drie jaar toe hy 'n beroep na die NG gemeente Jeppestown in Johannesburg aanvaar. Dit was die gemeente, wat pas op 8 Julie 1897 gestig is, maar sewe maande lank herderloos was, se derde beroep, wat die kerkraad op 22 Desember 1897 uitgebring het. Ds. Nel en sy gesin het reeds op 17 Februarie in die Goudstad aangekom, maar sy plegtige bevestiging het eers 'n week later op Donderdag 24 Februarie 1898 plaasgevind. Op daardie aand was die Presbiteriaanse kerkgebou van eerw. Douglas stampvol. Agt predikante was onder die skare van gemeentelede en belangstellendes. Ds.


Umtentweni is 'n kusdorp in KwaZulu-Natal, Suid-Afrika. Die dorpie lê teenaan die Indiese Oseaan en net 2 km noord van die Umzimkulurivier. Die naaste groot dorp is Port Shepstone. Die dorp het sy naam van die Mtentwenirivier gekry; die Zoeloenaam kan op verskeie maniere vertolk word: "die rivier waar die gepunte gras groei" of "die rivier wat glad vloei" of "die rivier met skuimende water". Die N2 nasionale pad gaan naby die dorp verby. Lys van dorpe in Suid-Afrika Erasmus, B.P.J. (1995). Op Pad in Suid-Afrika. Jonathan Ball Uitgewers. ISBN 1-86842-026-4. Rosenthal, Eric (1967). Ensiklopedie van Suidelike Afrika. "Subplek Umtentweni". Sensus 2011.


Hoewel die pop as 'n redelik natuurgetroue weergawe van die menslike figuur tradisioneel hoofsaaklik 'n speelding was, het dit mettertyd ook verskeie ander funksies bygekry, byvoorbeeld as marionet in die poppeteater en as model by die vervaardiging en vertoon van klere. Aangesien besonder mooi poppe veral in die 17e en 18e eeu vervaardig is, was hulle dikwels gewilde versamelstukke. Suid-Afrikaanse poppe is na die Eerste Wêreldoorlog vir die eerste keer bemark en was toe van lap gemaak. Dit is soms moeilik om ŉ onderskeid te maak tussen die pop as speelding en as afgod of fetisj met 'n religieuse funksie. Die nabootsing van die menslike figuur as kultusvoorwerp is by talle godsdienste bekend en die pop se magiese funksie blyk uit onder meer die gewoonte van sommige volke om dit met naalde te deurboor ten einde die vyand simbolies skade te berokken. In Japan en by sommige Afrika-volke, byvoorbeeld die Asjanti, het die vroue babapoppe met hulle saamgedra om vrugbaarheid te bevorder, terwyl die Noord-Amerikaanse Hopi-Rooihuide volgens religieuse gebruik die katsjina - 'n pop wat bonatuurlike magte voorstel - aan hul kinders as speelding gee.


Hier volg 'n alfabetiese lys van Suid-Afrikaanse musiekgroepe. A - B - C - D - E - F - G - H - I - J - K - L - M - N - O - P - Q - R - S - T - U - V - W - X - Y - Z - Sien ook Adam aKing Akkedis Ashtray Electric Ballyhoo Bats Battery 9 Beeskraal Black Noise BLOUKLIP The Boys Brasse vannie Kaap Brenda Fassie Bright Blue Brixton Moord en Roof Orkes Broers Bittereinder Baccus Nel Boyoyo Boys Cassette The Cavalier Choppa Christo en Cobus Civil Twilight Coda Cutt Glas Cutting Jade Die Campbells Cortina (musiekgroep) Captain & The Lady Duo. Ddisselblom Delta Blue Desmond & the Tutus Die Antwoord Diff-olie The Dirty Skirts DJ Ossewa DNA Strings Die Tuindwergies Eden eF-eL Ek, Jy en Corné ekhouvanjou,okay!


Dilsen-Stokkem (Limburgs: Dilse-Stokkem) is 'n Belgiese stad en munisipaliteit in die noordooste van die Vlaamse provinsie Limburg, geleë aan die Maas-rivier, wat o.a. hier die grens vorm met die Nederlandse provinsie Limburg. Die munisipale gebied het sowat 20 000 inwoners (2011) en 'n oppervlakte van 66 km². Dilsen is die administratiewe setel van die munisipaliteit. Plekke in die munisipale gebied van Dilsen-Stokkem: Boyen, Dilsen, Elen, Lanklaar, Rotem en Stokkem. (nl) Die amptelike webwerf van die munisipaliteit Hierdie artikel is ’n saadjie. Voel vry om Wikipedia te help deur dit uit te brei.


Hechtel-Eksel is 'n Belgiese munisipaliteit in die noordweste van die Vlaamse provinsie Limburg, aan die grens met die provinsie Antwerpen. Die munisipale gebied het sowat 12 000 inwoners (2011) en 'n oppervlakte van 77 km². Hechtel is die administratiewe setel van die munisipaliteit. Plekke in die munisipale gebied van Hechtel-Eksel: Eksel en Hechtel. (nl) Die amptelike webwerf van die munisipaliteit Hierdie artikel is ’n saadjie. Voel vry om Wikipedia te help deur dit uit te brei.


Die Romeine stig Augusta Vindelicorum, die huidige Augsburg, een van die oudste stede van Duitsland. Omstreeks hierdie jaar word die stad Tongeren as Atuatuca Tungrorum gestig. Daarmee is dit die oudste stad van België. Augustus se stiefseuns Tiberius en Drusus onderwerp die stamme in bergland van die Alpe. Die Romeine stig die Colonia Iulia Augusta Felix by Berytus wat 'n gebied beheers tot die bronne van die Orontes in die Bekaa-dal 24 Mei – Germanicus, 'n generaal van die Romeinse Ryk († 19) The Battle that Stopped Rome: Emperor Augustus, Arminius, and the Slaughter of the Legions in the Teutoburg Forest,Peter S. Wells, W. W. Norton & Company, 2004,ISBN 0393-32643-8,ISBN 978-0393-32643-7 The Roman Near East, 31 B.C.-A.D. 337 ACLS Humanities E-Book, Fergus Millar, Harvard University Press, 1993, ISBN 0-674-77886-3, ISBN 978-0-674-77886-3


Leon van Nierop (gebore 18 Februarie 1953 in Brakpan) is 'n Suid-Afrikaanse akteur, vervaardiger, skrywer en rolprentresensent. Hy het resensies vir verskeie publikasies soos aanvanklik Huisgenoot, Lig en The Citizen geskryf, en later Rapport, De Kat, asook Radio Sonder Grense (RSG) se Monito en Litnet. Hy skryf ook rubrieke, verhale en artikels onder verskeie skuilname. As voorbeeld, gee hy sy liefdesverhale onder die skuilnaam Jacqueline Brink uit. Hy is al sedert 1975 omroeper by die Suid-Afrikaanse Uitsaaikorporasie (SAUK), en tans as vryskutaanbieder, asook regisseur by RSG. Hy het vir 40 jaar lank nuus gelees op RSG. Hy tree op as medevervaardiger van DEKAT TV op SABC3 in 2009, en skep en bied 'n reeks van 30 episodes oor die geskiedenis van die Afrikaanse rolprentwese, DAAR DOER IN DIE FLIEK op kykNET aan in 2011. Dit het ook in boekvorm verskyn en is daarvoor bekroon. Van Nierop begin sy skoolloopbaan in 1959 by Kommando Laerskool in Brakpan, Transvaal waar sy ma ook 'n onderwyseres was. Ná hy matriek voltooi het, doen hy sy diensplig in Kimberley.


Herstappe (Limburgs: Herstap) is 'n Belgiese dorp en munisipaliteit in die suide van die Vlaamse provinsie Limburg, aan die grens met die Waalse provinsie Luik. Die munisipale gebied het 85 inwoners (2011) en 'n oppervlakte van 1,35 km². Hiermee is dit die kleinste munisipaliteit van België. Plekke in die munisipale gebied van Herstappe: Herstappe (dorp). Wikimedia Commons het meer media in die kategorie Herstappe. (nl) Webwerf oor die dorp Hierdie artikel is ’n saadjie. Voel vry om Wikipedia te help deur dit uit te brei.